Izvor: SrbijaDanas.com, 18.Avg.2019, 09:20\nGugl vam omogućuje da proverite!\nGugl je ove godine napravio "Password Checkup add-on" za korisnike Google Chrome-a pomoću kojeg možete da saznate da li je vaš račun hakovan, odnosno da li je vaše korisničko ime ili lozinka među 4 milijarde onih koji su hakovani.\nKad se prijavite na nešto koristeći lozinku ili korisničko ime koje se nekad našlo na meti hakera, dobićete upozorenje o tome i tako ćete znati treba li da promenite nešto od to dvoje. Gugl to >> Pročitaj celu vest na sajtu SrbijaDanas.com << omogućava tako što uspoređuje podatke o prijavi s podacima o hakovanim profilima.\nDženifer Pulman iz Gugla za The Sun je otkrila da je, od lansiranja početkom ove godine, 650 hiljada ljudi učestvovalo u tom programu.\n- Samo u prvom mesecu skenirali smo 21 milion korisničkih imena i lozinki, od čega se 316 hiljada pokazalo nesigurnim - otkrila je ona.\nVažno je da pazite na svoje podatke, a ako uočite nešto sumnjivo sa svojim internet nalozima, odmah promenite korisničke podatke.\nInače, ranije se pokazalo da su najnesigurnije lozinke 2018. godine bile 123456, password, 123456789, 12345678 i 12345.


Novo dječije igralište i u Boriku\nponedjeljak, 27 mart 2017 10:15\nDo Dana grada trebalo bi da bude izgrađeno i novo igralište na postojećoj lokaciji u Bulevaru Živojina Mišića kod Osnovne škole "Branko Ćopić" u naselju Borik, na mjestu gdje je jedno vrijeme bila planirana izgradnja crkve.\nIgralište će donirati Mikrokreditno društvo „Mikrofin“, sa čijim predstavnicima je gradonačelnik Igor Radojičić potpisao ugovor o donaciji.\n"Na ovoj lokaciji i građani su tražili da to bude površina namijenjena djeci i za zabavne sadržaje, što je svojevremeno i prihvaćeno u Skupštini Grada. I sada ćemo na toj lokaciji sa partnerom „Mikrofinom“ dobiti novo uređeno igralište", naglasio je gradonačelnik Radojičić.\n'Sa našim projektnim timom nastavljamo u ovoj i u idućim sedmicama da dogovaramo sa drugim potencijalnim donatorima tipske ugovore i druge lokacije. U svakom slučaju, riječ je o obećavajućem poslu koji nas veoma raduje i u krajnjoj liniji našim sugrađanima, prije svega djeci i njihovim roditeljima, treba da donese veliku korist", kazao je Radojičić.\n"Ovom projektu pristupili smo veoma ozbiljno i izdvojili 60.000 KM. Igralište će biti savremeno, funkcionalno i u skladu sa svim standardima. U ovoj godini, planiramo ukupno u pet gradova donirati dječija igrališta", istakao je Bosnić.


Gavranović ugostio male Banjalučane | Banjaluka.net\nGavranović ugostio male Banjalučane\nU okviru aktivnosti povodom Nedjelje djeteta, odlazeći gradonačelnik Banjaluke Slobodan Gavranović, upriličio je danas, tradicionalno, prijem za djecu iz nekog od banjalučkih vrtića. Ove godine, u gostima kod gradonačelnika bili su mališani iz vrtića „Naša djeca“.\nNajmlađi su imali brojna pitanja za gradonačelnika, zanimalo ih je mnogo tema, a onda su svojim domaćinima otpjevali mnoge pjesmice, izveli recitacije i na kraju su gradonačelniku poklonili sliku koju su sami nacrtali, a na kojoj su dominirali motivi našeg grada. Gradonačelnik je djeci poklonio korpu zdravih namirnica koju je pripremila kompanija Tropik.\nU izjavi novinarima, Gavranović je rekao da Gradska uprava organizuje nekoliko prijema povodom Nedjelje djeteta.\n– Ovom manifestacijom mi želimo da ukažemo posebnu pažnju djeci, iako o našim najmlađim sugrađanima stalno moramo voditi brigu i posvetiti im dužnu pažnju, i ove vrijednosti želimo da afirmišemo tokom Nedjelje djeteta. Djecu moramo zaštiti od svih negativnosti koje danas vrebaju, moramo učiniti sve da im poboljšamo uslove života, te da im osiguramo zdrav i normalan razvoj – naglasio je Slobodan Gavranović.\nDirektor Centra za predškolsko vaspitanje i obrazovanje Jelena Kurtinović, uputila je najljepše želje svoj djeci Banje Luke i Republike Srpske povodom Nedjelje djeteta i dodala da je za njih čast to što svake godine gradonačelnik prima djecu iz banjalučkih vrtića.\n– Djeca su veoma radoznala što je i normalno, a samo neka od pitanja su bila: koje to poslove obavlja gradonačelnik, koliko radi, koje su njegove obaveze i slično. Podsjetila bih da u okviru Nedjelje djeteta imamo niz manifestacija, od posjete domu za stare osobe, preko sportskih i kulturnih, do humanitarnih aktivnosti – zaključila je Kurtinović.


"Ko je MVP? Jokić, naravno"\n“Ko je MVP? Jokić, naravno”\nMart 31, 2021 Mart 31, 2021 admin 0 Comments\nAleks Ingliš, najbolji strelac i istoriji Denvera, smatra da je Nikola Jokić već sada najbolji igrač Nagetsa ikad.\nIngliš, koji je za 12 sezona u dresu franize iz Kolorada postigao 21.090 poena, oduševljen je Jokićem i time što je kandidat za titulu MVP sezone.\n“O, čoveče. On je uveliko tu, najbolji. Ja nisam taj koji je broj jedan. Pustiću da ljudi sami sude o tome i odluči svako za sebe, ali Jokić je već doprineo mnogo. I ako uspeju da osvoje titulu, to će biti mnogo više od onog što sam ja mogao da dam timu”, kaže Ingliš za “Denver post”.\nKošarkaš rodom iz Južne Karoline je imao prosek od 25,9 poena po meču, zvali su ga “koš mašinom”, a 1983. je bio najbolji strelac u NBA sezoni.\nDenver ima podosta igrača u Kući slavnih, ali Jokić ima najveću šansu za trofej MVP.\n“Mislim da je ozbiljan kandidat. Ako se sa pažnjom pogleda njegov učinak, rekord je sjajan, bilo je perioda kada je nosio tim na način na koji je to radio Lebron Džejms, u svoje najbolje vreme. On je stvarno legitiman kandidat. Bez njega, Denver je dobar tim, ali sa njim u ekipi, imaju šansu da osvoje šampionat”, smatra Ingliš.\nPo mnogima, protivkandidati Jokiću za titulu MVP su Džejms Harden, Džoel Embid i Lebron Džejms.\nIngliš smatra da Jokić sada ima šansu jer je Harden tri nedelje van terena zbog povrede članka.\n“Za mene, Jokić je MVP. Za Embida možete da kažete da je imao dobru godinu. Bio je povređen, van terena. Ne mislim da je imao takav uticaj na tim kao što je Jokić sa Denverom. Jedini koji može tu da mu parira je Lebron Džejms, ali i on ne igra”.\nDenver nikada u istoriji nije imao osvajača MVP priznanja.\nTompson je bio najbliži time, bio je treći u glasanju 1978, Jokić je bio četvrti 2019.\nIngliš smatra i da je to što se mečevi Denvera gotovo redovno pojavljuju u prenosima, velika stvar i da to Jokiću ide na ruku.\n“Kada sam ja igrao, nije bilo tako dobro pokriveno što se tiče gledanosti. Sada Nagetse gledate skoro svake večeri, kao i druge. Ljudi sada prepoznaju Jokića. Igrači to znaju, a najvijači shvataju koliko takvi igrači znače za svoje timove. I to je jako važno kada se priča o MVP”, dodao je.\nOpet je podvukao da mu ne smeta da se Jokić već sad smatra najboljim u istoriji Nagetsa.\n“I ja ga tu svrstavam. On je tu s pravom. On je legitiman”, zaključila je legenda Nagetsa.\n← VOZAČI, OVO MORATE DA ZNATE! Ako kupujete “polovnjaka”, JEDNA STVAR IDE U VAŠU KORIST!\nPREDSEDNIK SRBIJE PRASNUO U SMEH! Evo šta se desilo na obeležavanju početka radova na deonici puta Novi Beograd-Surčin! →\nDIVNE VESTI ZA SRBIJU: Iz Rusije stiglo još 100.000 doza “Sputnjik V” vakcine (VIDEO)\nPO 60 EVRA DOBIĆE I OVA KATEGORIJA, ALI U JUNU: Jeste li među njima? Ako ste se državi prijavili do 15. aprila, pare ležu i vama\nSAVSKI TRG BIĆE OTVOREN 25. JANUARA: Više od 100 radnika privodi kraju radove ispod POVRŠINE ZEMLJE\nJanuar 2, 2021 admin 0


NAJVEĆA TAJNA EVOLUCIJE: ŠTA SVE MOGU BAKTERIJE? Drugi deo\nŠTA SVE ZNAJU BAKTERIJE\nIako većina naučnika ovu teoriju još nije upoznala, oni koji su ponašanje bakterija proučavali zbog interesa farmakoindustrije, otkrili su o bakterijama zaista fantastične stvari.\nŠta sve znaju bakterije i koje svoje osobine su unele u naš organizam kada su ga gradile?\nProfesor molekularne biologije na Univerzitetu Prinston u SAD, Boni L. Bejsler, poslednjih godina se posvetila isključivo proučavanju ponašanja bakterija, posebno nastojeći da otkrije kako one međusobno komuniciraju i raspoznaju se kada se grupišu po rodu ili vrsti. Nije se bavila evolucijom života, mada iz svojih zapažanja izvodi zaključak da bi evolucionisti morali više da se pozabeve fenomenom ponašanja bakterija upravo zbog ovih brojnih novih saznanja o njihovom smislu za komunikaciju.\nTako je Bejslerova otkrila da postoje posebni mehanizmi stvaranja nekih molekula koji se u posebnim okolnostima mutacijama DNK proizvode. Zahvaljujući tim posebnim molekulima, bakterije međusobno komuniciraju pri čemu određene vrste razvijaju svoj "jezik" jer sve u istom trenutku stvore iste molekule; određene grupe imaju čak i svoj "dijalekt", a sve bakterije imaju i svoj univerzalni jezik kao neki bakterijski "esperanto".\nBejslerova kaže da bakterije počinju da funkcionišu kao grupe tek kada se u toj grupi nađe određeni broj jedinki. Ovaj početni stadijum organizacije grupe bakterija naučnici su nazvali "osećajem kvoruma" (quorum sensing).\nDakle, kada bakterije imaju u jednoj grupi dovoljan broj jedinki, one taj kvorum na neki način osete i to je znak da se može krenuti u stvaranje "nečeg". Do tada one "ćute". Osećaj kvoruma zasnovan je verovatno na koncentraciji dovoljne količine energije sa kojom se može otpočeti kolonizovanje nekog novog prostora.\nUkoliko su u pitanju za organizam patološke bakterije, to znači da će se tada pojaviti simptomi bolesti. Na primer, bakterija salmonela može dugo da se nalazi u nečijem organizmu i da uopšte ne izaziva nikakvu reakciju imunog sistema. Sve dok se u ovoj grupi ne dostigne kvorum neophodan za delovanje.\nBejslerova, međutim, u svom radu uvažava Pasterovu teoriju koja kaže da su bakterije neprijateljski organizmi, valjda uvek spremni da napadnu, pa iz toga i izvlači zaključak da salmonela sa postignutim kvorumom “kreće u napad”.\nMeđutim, uvažavajući teoriju dr Antoana Bešama, stvar se može tumačiti i drugačije. Velika količina toksina koje one tada počinju da ispuštaju u organizmu domaćina, uzbuni imuni sistem domaćina, jer se menja podloga za život već postojećih ćelija (na primer mitohondrija) i tada kreće borba za očuvanje života i prostora, a kod čitavog organizma nastaju klinički simptomi koji otkrivaju njihovo prisustvo. Da li je podizanje temperature organizma u stvari način da se onesposobe ovi toksini?\nRazne bakterije se stalno stvaraju, kao i sve živo u zavisnosti od podloge u kojoj se nalaze čestice života, odnosno, mikrozime kao agenasi stvaranja života (po teoriji Antoana Bešama). Tako je sve u stalnom stvaranju.\nAli, cilj bakterija nije samo kolonizacija (razmnožavanje i ponovno skupljanje u još većem broju i sa većom količinom energije), već se one specijalizuju i za neke specifične zadatke - na primer samo za odbranu postojeće kolonije. I produkti ovakvih stvaranja i specijalizacija su očito sve složeniji.\nBakterije kao npr. enterokokus tako se vešto organizuju da su razvile sistem odbrane od antibiotika. Bejslerova ističe da se one upravo tako vešto menjaju da ih je nemoguće prevariti. "Možete ih načiniti ili gluvim ili mutavim", ali ih je nemoguće ubiti.\nZato farmaceuti plaćaju razna istraživanja ne bi li nekako nadmudrili te bakterije i onesposobili ih.\nDa su čitali radove dr Bešama znali bi da je mikrozima - neuništiva. Zato se i bakterije stalno menjaju u zavisnosti kakvim ih sve hemikalijama zasipaju farmaceuti. Tako one stalno mutiraju, menjaju svoj DNK, zapravo "recepturu" za pravljenje proteina, a sumanuti farmaceuti grozničavo jure te njihove formule stvaranja nastojeći da ih blokiraju.\nPa ko je ovde neprijatelj života - bakterije koje stvaraju živa bića i održavaju život kakav mi na Zemlji poznajemo ili farmaceuti koji bi da to stvaranje spreče? Vi zaključite na osnovu onoga što ste do sada pročitali. I imajte u vidu da se Luj Paster odrekao svoje teorije o patogenim mikroorganizmima koji se nalaze u vazduhu, ali da NEKO zbog svog interesa ovo teoriju i dalje održava u medicinskim školama. Zasnovana na pogrešnoj teoriji i čitava savremena medicina je tako pogrešna. Da je tačna ovi patogeni mikrorganizmi bi se hvatali u vazduhu, a ne bi bili uzimani sa podlogom (preko brisa) i gajeni na hranjivom agaru (uvek istom).\nPogrešno instruirani "stručnjaci" mogu biti veoma opasni po život, daleko opasniji od mnogih vrsta bakterija. Prodaja zaštitnih maski, rukavica, odela, dezinficijenasa i aparata za sterilizaciji je i veoma unosan biznis.\nTako su zabludeli farmaceuti, nesposobni da nađu pravi otrov protiv “patogenih” bakterija, naložili svojim istraživačima da prouče kako bakterije međusobno komuniciraju i pronađu način da tu komunikaciju prekinu. Uložen je ogroman novac u ta istraživanja i…\nI efekti su doveli naučničnike pred nova još frapantnija otkrića o sposobnostima bakterija.\nOdavno se znalo da bakterije na ograničenom prostoru znaju da se kreću u pravcu materije koja predstavlja za njih hranu, kao i da se udaljavaju od onoga što za njih predstavlja otrov. Ova istraživanja potiču još iz šezdesetih godina dvadesetog veka kada su obavljena testiranja koja su pokazala da su bakterije u stanju da na neki način "donose odluke", što zapravo predstavlja najprimitivniji način razmišljanja.\nNemački biolog Vilhem Fefer obavio je još 1883. jedno takvo posmatranje, a rezultati su devedeset godina bili potpuno zanemarivani.\nOn je u tubus stavio bakterije i na jedan kraj tubusa stavio za njih atraktant (privlačnu materiju), a na drugi kraj odbojnu (npr. otrov). Bakterije su nepogrešivo plivale prema privlačnoj materiji, iako to nije uvek bila hrana. Čak i kada bi im otrov stavljao "pod nos" ili njime prosto ganjao bakterije, one su nepogrešivo išle na stranu atraktanta.\nTek 1974. u jednom članku u "Science Magazine" pojavio tekst o bakterijama koje možda "znaju" da "donose odluke" (Decision- Making in Bacteria). Autori članka su bili Julijus Adler i Vung Vai Zo. I oni su potsetili na Feferov ekeperiment.\nKako ovo sićušno stvorenje čiji se DNK sastoji samo iz jednog molekula i koje živi često samo nekoliko minuta, može da "donosi odluke"?\nTako su korišćenjem bakterija iz roda Ešerihija koli (E coli), koje su naučnicima poznate "do poslednjeg gena", uspeli da odgonetnu "mehanizam" koji ovu bakteriju navodi da razlikuje atraktant od otrova. Taj "mehanizam" se nalazi u određenim molekulima koji su se na neki način specijalizovali kao senzori za stimuluse.\nAli, ni to nije sve. Pored molekula koji služe kao "oči" i "uši", odnosno senzori stimulusa, bakterije "znaju" da naprave i molekule koji im služe kao “procesori za obradu podataka” koje sakupe molekuli "senzora stimulusa" I na osnovu kojih “donose odluke”.\nTako su otkriveni molekuli koji služe bakteriji za ono zašta mi koristimo - mozak.\nDeluje sumanuto, ali to su rezultati naučnih istraživanja.\nDa dođu do ovog zaključka naučnike je povelo otkriće da su E coli čak znale da odreaguju na određenu koncentraciju stimulusa odnosno da prepoznaju određeni gradijent u njemu. Pod gradijentom se podrazumeva razlika u reakciji na određenu koncentraciju nečega u hemijskom rastvoru ili udaljenost stumulusa.\nBAKTERIJE IMAJU PAMĆENJE\nPosebno je bilo zanimljivo otkriti kako bakterija uspeva da odgonetne gradijent u sredini u kojoj se prvi put nađe.\nTako se počelo sa razmišljanjem da je ovaj gradijent možda na neki način ćeliji poznat iz neke pređašnje senzacije, pa ju je bakterija nasledila kao informaciju od roditelja i samo aktivirala DNK šifru za proizvodnju određenog molekula? Da li to onda znači da bekterija ima neko pamćenje pa "automatski" reaguje na različite koncentracije stimulusa?\nTo je za naučnike bio veliki izazov i smišljen je jedan inteligentan test. Vodio ga je još pre četrdeset godina. Danijel Košlend, a tek nedavno je objavljen u magazinu New Scientist.\nKada E coli nije u gradiantu ona se kreće tako što se nasumice kotrlja. E coli se inače kreće pomoću specijalnih izraštaja koje ima i koji se nazivaju flagele. Oni se vrte oko nje i tako se ona kotrlja. Ali kada E coli oseti određenu koncentraciju privlačne materije (atraktanta), ona odmah zaustavlja to kotrljanje flagele se zabace unazad kao repovi. E coli tada izgleda kao spermatozoid i počinje glatko da pliva u određenom pravcu. Ovaj način promene u kretanju i adekvatno uobličavanje pokazuje i da E coli ume da stvari pojednostavi oblikovanjem u prikladniju formu za plivanje.\nPojednostavljivanje je osnovni princip u rešavanju problema. Ukoliko bi se pokazalo da E coli još ima i memoriju, onda bi se to zaista moglo nazvati razmišljanjem.\nNaučnici su tako postavili pitanje šta bi se desilo kada bi se E coli našle u sredini u koju je ravnomerno i dobro umešan atraktant bez gradienta. One bi tada stalno pravile salto, odnosno okretale se u mestu. Ali ako bi se iznenada ravnomerno umešalo još više atraktanta i njegovi se molekuli trenutno rasuli po rastvoru, ali tako da opet nema gradijanta- šta bi se onda desilo?\nUkoliko bakterije “analiziraju” sredinu u kojoj se nalaze, one bi samo nastavile kotrljanje jer bi tu bilo više atraktanta, ali ne bi bilo razlike u koncentraciji, ne bi bilo gradijenta.\nSa druge strane, ukoliko bakterije pamte prethodne gradijente, dodavanje više atraktanta bi ih alarmiralo i one bi možda "pomislile" da se menja gradijent. I ukoliko imaju neko pamćenje, one bi sa ovakvom promenom u sredini prekinule sa kotrljanjem i počele bi da plivaju glatko sa zabačenim flagelama.\nI eksperiment je uspeo - bakterije su u trenutku veće količine atraktanta počele glatko da plivaju. Promena sredine je nešto na šta one automatski reaguju, jer im je to u "memoriji".\nAko u rečniku pogledamo šta znači reč "pamet" - ona znači "pamćenje". "Pamćenje je za mozak što i vrelina za vatru. Bez pamćenja nema inteligencije", rezonovao je Košlend.\nInteligencija ima i druge karakteristike, od kojih je jedna sposobnost učenja. Izvesni molekuli tako kod bakterija služe kao senzorski stimuli za sve ćelije posebnog roda i mogu pokrenuti ponašanje kada se ćelija sa nečim sretne prvi put. Ali i to je samo deo priče.\nNeki molekuli postaju stimuli samo ukoliko su prisutni u vreme ćelijskog sazrevanja. Kad mladi bakterijum ne sretne molekule srodnog "doba", nikada neće razviti “mehanizam” da ih opazi. Tako bakterija operiše učenjem kao i instinktom.\nI tu je napravljeno još jedno frapantno otkriće - pojedine E coli imaju svoj lični "ćef". Kao što ne postoje dva identična mozga, ni E coli nisu nalik jedna drugoj. Uprkos identičnim genima, uprkos istom okruženju (podlozi), jedinka E coli može razviti individualni kapric i nastavlja da ga pokazuje do kraja svog života.\nTako ova bakterija pokazuje rudimentarnu personalnost. Ona pokazuju određene crte koje nisu karakteristika nasleđa niti okruženja, već određenih okolnosti. To je nazvano “zonom neizvesnosti” u ponašanju bakterija.\nAko je tako, nije li onda logično da su se prvo organizovale bakterije, na principu koji su one "smatrale" da najviše koristi njihovom rodu kada su ušle u gradnju složenih organizama, a onda su jednostavno svoje osobine i svoja životna iskustva evolucijom prenele na tu višu organizaciju?


„Zeleni otoci“ u Bosanskoj Krupi: Uz Unu i Grmeč odmor je najbolji\n/ Izaberi grad / Bosanska Krupa / „Zeleni otoci“ u Bosanskoj Krupi: Uz Unu i Grmeč odmor je najbolji\n03.07.2018. u 09:58\nDa mladi ljudi u našoj državi, uz puno truda i zalaganja, ipak mogu uspjeti, dokazuje i pozitivan primjer dvojice mladića Dine Zjakića i Dine Bešlagića iz Bosanske Krupe. Oni su, uprkos lošoj ekonomskoj situaciji i sve većem trendu odlaska mladih iz BiH, odlučili ostati u rodnoj Krupi i pokrenuti vlastiti biznis.\nNjihova poslovna ideja zasniva se na iskorištavanju turističkih potencijala i prirodnih ljepota, koje u njihovom slučaju pružaju rijeka Una i planina Grmeč. Tako je i nastao zabavni park „Zeleni otoci“ koji je smješten u srcu Bosanske Krupe.\n– Odlučili smo ostati i pokušati napraviti bolje uvjete za život sebi i sugrađanima jer smo okruženi nevjerovatnim prirodnim ljepotama koje su neiskorištene u turističkom smislu. Mislimo da je ovo put kojim naša zajednica treba ići, a mi smo definitivno jedni od pionira turizma, na što smo ponosni. Odlazak mladih je neizbježna posljedica lošeg stanja u državi, međutim, i mladi se trebaju probuditi i iskoristiti prilike koje im se nude, a sigurno je da i u BiH postoje mogućnosti za uspjeh – kazao je za „Avaz“ Zjakić.\nDino Zjakić i Dino Bešlagić: Vlasti trebaju podržati mlade u realizaciji njihovih ideja Dino Zjakić i Dino Bešlagić: Vlasti trebaju podržati mlade u realizaciji njihovih ideja\nDodao je da je teško suditi o odlasku s obzirom na situaciju, ali žalosno je da mladi ljudi odlaze u inozemstvo bez da su pokušali napraviti nešto ovdje.\n– Vlasti trebaju prepoznati kvalitete mladih ljudi i podrže ih u realiziranju njihovih ideja, da ne dopuste da im BiH postane samo destinacija za godišnji odmor – naglasio je Zjakić.\nPrema njegovim riječima, na ovu ideju su došli nakon što su se kao prijatelji duže vremena bavili raznim društvenim aktivnostima u svojoj lokalnoj zajednici.\n– Organizacija sportskih, kulturnih, ekoloških i humanitarnih događaja su nam dali i priliku za razvoj vještina iz pisanja i implementiranja projekata. Iz tog aktivizma javila se ideja o našem društvenom biznisu, zabavni park „Zeleni otoci“. Ljubitelji smo prirode i svjesni ljepote naše okoline, tako da smo odlučili pokrenuti biznis koji će sve te vrijednosti uvezati i ponuditi kao turistički proizvod – pojasnio je Zjakić.\n„Zeleni otoci“: Bar na plaži se nalazi u centru Bosanske Krupe „Zeleni otoci“: Bar na plaži se nalazi u centru Bosanske Krupe\nDodao je da rijeke Una i Krušnica daju fantastične uvjete za rafting i vožnju tradicionalnom unskom lađom, a mnogobrojna brda i planina Grmeč za biciklizam i vožnju kvadovima.\n– Zajedno s našim partnerima nudimo i smještaj, tako da radimo višednevne aranžmane prema potrebama naših gostiju. Naš bar na plaži se nalazi u centru Bosanske Krupe, na jednom od osam ada koji su povezani drvenim mostovima. Mjesto obiluje sadržajima poput teretane na otvorenom, igrališta za djecu, terena za nogotenis, odbojku, trampolinom i mnogim drugim sadržajima – istakao je Zjakić.\nBrojni posjetioci oduševljeni su ovim prirodnim biserom i kažu da nema boljeg odmora od ovog uz Unu i Grmeč.\nPozitivna energija mladih ljudi\n– U toku ljetne sezone predstavlja najposjećeniju plažu na rijeci Uni u Bosanskoj Krupi i idealno je okruženje za zabavu i odmor svih starosnih skupina. „Zeleni otoci“ su biznis koji karekterizira, prije svega, pozitivna energija mladih ljudi i drago nam je što to gosti prepoznaju – naglasio je Zjakić.


Jankoviću i Šabiću nagrada Dobar primer Novog optmizma | Autonomija\nJankoviću i Šabiću nagrada Dobar primer Novog optmizma\nSvečanost povodom uručenja nagrade 10. decembra u Novom Sadu, na Međunarodni dan ljudskih prava\nNagrada “Dobar primer Novog optimizma” za 2016. godinu pripašće zaštitniku građana Srbije Saši Jankoviću i povereniku za informacije od javnog značaja Rodoljubu Šabiću, saopštio je danas pokret Novi optimizam.\nKako se navodi u obrazloženju, Saša Janković, kao prvi zaštitnik građana, preuzeo je jednu od najvažnijih i najtežih društvenih obaveza da brani sve one kojima su ugrožena ljudska prava i građansko dostojanstvo.\n“Uprkos bahatosti nosilaca javnih funkcija i institucija koje predstavljaju, on brani i uspostavlja vladavinu prava koja je u velikoj krizi. Čini to bez uzmaka, uporno, dosledno i odgovorno. Braneći vladavinu prava i slobodu građanina, Janković se predstavio kao uzorni kritičar našeg političkog i pravnog sistema, zbog čega je naišao na nažestoke otpore i opstrukciju”, piše u obrazloženju.\nDodaje se da je Rodoljub Šabić, kao prvi poverenik za informacije od javnog značaja i zaštitu podataka o ličnosti, pokazao visoke standarde profesionalnosti i odgovornosti u obavljanju poverenu mu dužnosti.\n“Šabić se svakodnevno suprotstavlja svim vidovima protivustavne uzurpacije, neodgovornostima, monopolima i kriminalu u kome su glavni mentori, pokrovitelji i saučesnici državni organi. Profesionalna posvećenost, pravna i moralna kultura u temeljima su njegove značajne misije, bez kojih se ne bi mogli zamisliti civilni oblici postojanja pravne države”, navodi se u obrazloženju.\nDobitnici će biti proglašeni u petak, 9. decembra, u beogradskom Medija centru, a pored nagrađenih, govoriće i sociolog Ratko Božović, zatim prošlogodišnji dobitnik nagrade, književnik i prevodilac Ivan Ivanji, glumac Branislav Trifunović i osnivač Novog optimizma Branislav Grubački.\nSutradan, 10. decembra, na Međunarodni dan ljudskih prava, u klubu “Fabrika” Studentskog kulturnog centra (SKC) Novi Sad, biće organizovana svečanost povodom dodele nagrade, a u programu će, pored Šabića i Jankovića, učestvovati i advokat Slobodan Beljanski, glumica Emina Elor, direktor SKC-a Zdravko Vulin i Branislav Grubački.\nPokret „Novi optimizam“ već 12 godina dodeljuje tu nagradu osobama ili organizacijama koje se svojim delovanjem i zalaganjima bore za vrednosti koje su jasno izražene u Univerzalnoj deklaraciji o ljudskim pravima i Proglasu Novog optimizma, te svojom inicijativom daju dobar primer zajednici i društvu.\nMeđu dosadašnjim dobitnicima nagrade su Mirjana Karanović, ekipa serije „Državni posao“, rege sastav „Del Arno Band“, Dragan Todorović, Mirko Đorđević.\nPokret Novi optimizam je nastao iz višegodišnjih aktivnosti ljudi okupljenih oko zrenjaninskog „Zelenog Zvona“, pozorišnog kluba i svojevrsnog nezavisnog kulturnog centra koji je postojao od 1991. do ove godine.\n“Kao zvanična organizacija, pokret Novi optimizam deluje od 2005. na teritoriji Vojvodine, Srbije i regiona. Nepoželjan u Zrenjaninu, pokret se seli na novu adresu u Beogradu, gde nastavlja svoje aktivnosti iz Medija centra”, navodi se u saopštenju za javnost.\nŠerpe, pištaljke i muzika i ove večeri sa balkona u Srbiji\nVeselinović: Savez za Srbiju 100 odsto neće učestvovati na junskim izborima\nMIRKO ĐORĐEVIĆ: Na putu za Emaus (+4 rating, 6 votes)\nNjujork tajmsu najviše novinarskih Pulicera\n(Pod) razno (1.775) Arhiva (17) Autori (2) Stvarni ljudi (15) Autonomija (16.918) Antidiskriminacija (69) Autori (2.466) Aleksandar Kocić (47) Aleksandra Bosnić (11) Ana Lalić (12) Boris Varga (2) Branislava Opranović (34) Dalibor Stupar (5) Dinko Gruhonjić (84) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (413) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (323) Tamara Kaliterna (85) Teofil Pančić (83) Tihomir Novak (111) Vojin Ivkov (2) Zlatko Jelisavac (404) Civili (138) Kultura (1.237) Marginalci (1.458) Ogledalo (4.607) Stav (1.818) Utočište: Nacionalizam (1.392) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.033) Izbori (241) Izdvajamo (3.953) Jugoslavija (2.287) Karikatura nedelje (206) Mladi i mediji (13) Planeta (2.246) Podsetnik (31) Šta s’ to rek’o! (432) Vesti (5.818) Vesti čitalaca (6) Video (11) Vojvodina (16.309) Aktuelno (8.997) Decentralizacija (209) Dijalozi (15) Dokumenti (74) Ekonomija (808) Evropa u Vojvodini (44) Lokalne samouprave (792) Pogledi (734) Seminari (13) Tribine (30)


СРБИЈА ПОВЛАЧИ ПРИЗНАЊЕ МАКЕДОНИЈЕ, ако Македонија подржи Косово!?\nSRBIJA bi mogla da pribegne radikalnoj meri u odnosima sa Skopljem i povuče priznavanje Makedonije pod njenim ustavnim imenom, ukoliko premijer Zoran Zaev ispuni „pretnje“ da će glasati za članstvo Kosova u Unesko – saznaju „Novosti“.\nZaev je pre dva dana u Prištini, gde se sreo sa Ramušem Haradinajem, uz osmeh poručio da „Kosovo može da računa na podršku Makedonije u svim procesima“. Ova nova provokacija makedonskog premijera usledila je nepunih mesec dana nakon što se srpskom državnom vrhu u Beogradu „zaklinjao“ da „Srbija u Makedoniji ima iskrenog prijatelja“.\nŠef diplomatije Ivica Dačić potez Zaeva ocenio je kao još jedan dokaz licemerstva makedonskog premijera i politike vlasti u Skoplju, i poručio da će Srbija znati da odgovori na te poruke. Ministar odbrane Aleksandar Vulin rekao je da se ostvarilo ono što je predsednik Aleksandar Vučić mesecima ranije najavio – da Zaev neće održati reč.\n– Zaev neće i ne može da održi reč, niti će politika makedonske vlade biti u suprotnosti sa interesima Albanaca u regionu, ali i SAD, kao glavnog pokrovitelja kosovske nezavisnosti i aktuelne vlade u Skoplju. Srbiji nije u interesu da zahladi odnose sa Makedonijom, ali ako oni nastave da se ponašaju protivno našim interesima, politika Beograda treba da bude uvođenje reciprociteta u odnosima.\n– Na primer, makedonska udruženja u Srbiji od države dobijaju pomoć od 480.000 evra, dok srpske organizacije u Makedoniji ove godine nisu dobile ništa – poručuje Stoilković.\nNakon toga im odmah uletimo vojskom dole i formiramo Republiku Makedonsku Srbiju.\nMa tako, samo reciprocno prema svima, dosta smo popustali prozapadmim i zapadnim prasadima.\nDa.Obavezno reciproctet.Da im provociranje bude bumerang.\nNiko ne ceni jadnike čak i kada govori drugačije. Politika prevelike popustlivosti jednako je štetna za državu kao i ona ekstremno suprotna. Između ostalog, zato mnogi rado napadaju na Srbiju i zato u okruženju nije popularno biti Srbin.\nFrlajte gi otpadicite lazlive vo čokalijskutu BJRM! Veštačke nacije i države ne traju dugo.Sve novostvorene ndh-azije, montenegroide, kosovese,bih-rs hb, bjmr t - trt...traju dok traje zločin i zločinac, a potom se rasturaju. Traje samo zemlja i jezik - svima isti- a svi ga zovu drugačije.u svadji i mržnji odlično se razumeju i pišu istom mržnjom.\nI ovo je sporo i previse defanzivno. Treba odmah povuci priznanje Makedonije, pa neka se onda oni snalaze. Ne treba cekati i samo reagovati. Srpska vlada nije u stanju da ubode pravu stvar can ni slucajno. Dokaz da su pod totalnom kontrolom Zapadnih hijena.


Američki vojnici do 2011. u Iraku - Klix.ba\nAmerički vojnici do 2011. u Iraku\n15.10.2008. u 19:26\nBagdad je s Washingtonom postignuo dogovor da se američka vojska povuče iz Iraka do 2011. godine, osim ako Irak ne zatraži nastavak američke vojne prisutnosti, kao i da irački sudovi mogu suditi američkim vojnicima za kaznena djela počinjena dok nisu bili na dužnosti, saopćile su u srijedu iračke vlasti.\nOvaj nacrt dugo očekivanoga sporazuma regulira daljnju američku vojnu prisutnost u Iraku nakon što krajem decembra prestane važiti rezolucija vijeća sigurnosti UN-a kojom je sada određena prisutnost snaga SAD-a u Iraku, javio je Reuters.\nWashington i Bagdad pregovarali su nekoliko mjeseci o ovome sporazumu, a glavni kamen spoticanja bilo je pitanje izuzeća američkih vojnika od kaznenog gonjenja pred iračkim sudovima.\nGlasnogovornik iračke vlade Ali al-Dabag izjavio je britanskoj novinskoj agenciji da će za Amerikance važiti američki zakoni dok su u vojnim bazama, a da će za ozbiljne prekršaje počinjene namjerno dok su izvan baza i kada nisu na dužnosti vojnici odgovarati pred iračkim sudovima.\n"Povlačenje (američke vojske) treba biti provedeno za tri godine. U 2011. godini će vlada koja tada bude na vlasti odrediti da li je potreban novi sporazum, a kakav će to biti sporazum, zavisit će od izazova s kojim se ona bude suočavala", rekao je glasnogovornik iračke vlade.\nDa bi stupio na snagu, sporazum treba da odobre irački politički čelnici, vlada i parlament.\nAko do kraja godine ne počne primjena sporazuma, Bagdad će tražiti produženje mandata UN-a kojim se regulira američka vojna prisutnost u Iraku, kazao je Al-Dabag.\nIlham Alijev ponovno predsjednik Azerbejdžana\n15.10.2008. u 19:31


Pozivni broj 04307 / +494307 / 00494307 / 011494307, Nemačka\nPozivni broj 04307 (+494307 / 00494307 / 011494307)\nPozivni broj: 04307 (+494307)\n04307 je pozivni broj telefonskog okruga za Raisdorf. Za fiktivni broj telefona 9007744 i pozivni broj grada 04307, broj za pozivanje je 04307 9007744. A Raisdorf se nalazi u Nemačka.\nPrefiks pozivnog broja grada dodeljuje broj telefona pretplatnika određenoj lokaciji. Pored pozivnog broja grada, postoje i druge vrste prefiksa: prefiksi međunarodnih država, prefiksi pružalaca usluga mobilne telefonije i prefiksi raznih usluga. Oni se kombinuju tako da odgovaraju za nekoliko svrha. Prilikom pozivanja iz jedne države u drugu u slučajevima kada primalac poziva ima fiksnu liniju, prefiks države se kombinuje sa pozivnim brojem grada i brojem pretplatnika. Za fiktivni broj telefona 9007744, pozivni broj grada 04307 (Raisdorf) i Državni pozivni broj 0049, broj za pozivanje je 0049 4307 9007744. Ako se poziv upućuje na mobilni uređaj, Državni pozivni broj se kombinuje sa prefiksom pružaoca mobilnih usluga i brojem pretplatnika. Ako se poziv upućuje pretplatniku u istoj državi, Državni pozivni broj se može izostaviti. U slučaju nacionalnih poziva sa jedne fiksne linije ka drugoj, pozivni broj grada se takođe može izostaviti u mnogim državama kada oba pretplatnika imaju isti pozivni broj grada. Naravno, pozivni broj grada se takođe mora birati, u ovom slučaju 04307, naročito u državama u kojima su pretplatnici u mogućnosti da zadrže isti broj telefona nakon preseljenja na drugu lokaciju ili u drugi grad.\nAko ste van Nemačka i želite da pozovete osobu u Raisdorf, pored pozivnog broja, treba vam i pozivni kod zemlje koju želite pozvati. Pozivni kod za Nemačka je +49 (0049), pa ako ste u Srbija i želite da pozovete osobu u Raisdorf, morate da dodate +49 4307 njegovom broju telefona. Nula ispred pozivnog broja telefonskog okruga je u ovom slučaju izostavljena. Za fiktivni broj telefona 9007744, pozivni broj grada 04307 (Raisdorf) i Državni pozivni broj 0049, broj za pozivanje je 0049 4307 9007744.


Manjak sreće za Rakića na Slovakiaringu | TRKE.rs\nManjak sreće za Rakića na Slovakiaringu\nĐorđe Rakić, vozač klase 125 SP, sa svojim novim timom AMKK Vojvodina proveo je prethodni vikend na Slovakiaringu, stazi u Češkoj na kojoj je vožena prva trka Alpe Adria šampionata. Sa mladim Rakićem u klasi bilo je 19 motora njegove klase i još 10 motora Moto3 klase.\nĐorđe je na kvalifikacijama doživeo pad, ali je vreme koje je vozio bilo dovoljno za 13. startno mesto u trci, odnosno 7. startno mesto u klasi. Na prvoj trci Đorđe, koji je na put otputovao zahvaljujući svojim sponzorima MASS Company, Plattner moto & marine i Moto savez Vojvodine, osvojio je 19. poziciju u trci, odnosno 11. mesto i vredne poene u klasi 125 SP.\nDruga trka koja je vožena u nedelju, mladom novosađaninu donela je bolji rezultat, ali i veću glavobolju sa motorom. Đorđe je tokom celog vikenda imao problema sa motorom, ali nije dozvolio da ga to odvoji od staze. Druga trka Rakiću je donela deveto mesto u klasi.\nU ukupnom plasmanu Đorđe zauzima devetu poziciju sa 12 osvojenih poena. Prvi u klasi je očekivano Danilo Digiorgio, ispred Denisa Petrića i Radeka Lamicha.\nDucati odlučio Dovizioso ostaje u timu


Najslađi ćošak starog Beograda | Bilo jednom u Beogradu\nNajslađi ćošak starog Beograda\nFoto: Novine "Nedelja"\nOvo je pričao o najslađem ćošku u Beogradu smeštenom u jednoj senovitoj ulici na Dorćolu. Njegovi vlasnici bili su poznati beogradski kraljevi čokolade, porodica Šonda.\nDom prve srpske čokolade\nPrve čokolade na beogradskoj kaldrmi pojavile su se krajem XIX veka u upravo u prodavnici Koste Šonde u Dubrovačkoj ulici. Beše to 1897. godine. Čokolada se očito dopala Beograđanima, jer samo pet godina kasnije, 1902. Šonda je krenuo u proizvodnju - Fabriku kakaoa, čokolade, keksa i veštačkog leda „Šonda” u Jaliji na Dorćolu. Početni ulog obezbedio je vrlo povoljnim zajmom od 50.000 dinara na osnovu tadašnjeg Zakona o pomoći domaćoj radinosti.\nZapisa o ovoj prvobitnoj zgradi gotovo da nema. Navodi se da je bila mala i prizemna i da su mašine dopremljene iz inostranstva. Zna se i da je prvi direktor bio Nemac Konrad Tajsen, koji je toliko uspešno obavljao posao, da je već 1910. godine izvršeno prvo proširenje proizvodnih kapaciteta.\nZa izradu projekta angažovan je arhitekta Leon Talva, koji dodatno proširuje proizvodne hale.\nRodonačelnik loze Šonda, Kosta, umire 1910. godine ostavljajući fabriku na upravljanje starijem sinu Mihajlu. U to vreme, fabrika je imala 35 stalno zaposlenih radnika i dalje se nalazila u istim prostorijama u ulici Cara Uroša 62. Uz čokolade, Šondina fabrika je proizvodila i led snabdevajući beogradsko tržište.\nPrvi svetski rat prekida rad fabrike, ali se na velika vrata vraća sa oslobođenjem. U posleratnom periodu, kao zanimljivu marketinšku novinu, fabrika Šonda uvodi i štampanje albuma sa sličicama. Ove sličice, pogađate, nalazile su se u čokoladama, te da biste popunili album, trebalo je da pojedete baš dosta čokolade.\nA Beograđani su baš, baš voleli čokoladu. I ne samo čokoladji, već i keks i kakao koji je reklamiran kao lek za sve boleti, posebno malokrvnost.\nPorast prozivodnje uslovio je i još jedno proširenje fabrike 1922. godine. Po projektu arhitekte Teodora Pobude, dozidana su još tri sprata. Velelepna fasada u stilu secesije, bila je predviđena projektom inženjera Alfreda Maja. Nažalost, ovaj deo projekta nikada nije realizovan. Ali, miris čokolade pomešan sa mirisom vina iz obližnjih vinarija i pekarica duž ulice Cara Uroša, širio se Donjim Dorćolom.\nRat i ponovni uspon posle pola veka\nOmiljeno mesto beogradske dečurlije, i onih starijih, bilo je žrtva šestoaprilskog bombardovanja, kada je fabrika značajno oštećena. Tokom okupacije, nije radila. Tragedija je zadesila i vlasnika, Mihajla Šondu koji gine u svojoj kući prilikom bombardovanja 1944. godine.\nPosle rata, imovina porodice Šonda je konfiskovana, sem jednog stana. Prva fabrika čokolade radila je još neko vreme, iako u ruševnom stanju. Konačno je prestala da radi 1952. godine.\nTokom naredne četiri decenija, zgrada je menjala svoju namenu. U njoj se jedno vreme nalazila Grafička škola, da bi svoju privrednu delatnost ponovo dobila kada se u delu zgrade otvaraju pogoni fabrike trikotaže “Narodna radinost”. Takođe, u deo starog proizvodnog kompleksa useljivani su i raseljivani tokom godina povlašćeni stanari.\nSrećna okolnost po ovo zdanje, koje je deo industrijskog nasleđa Beograda, desila se u procesu privatizacije. Tada pogone “Narodne radionosti” preuzima Modna kuća “Mona”, koja u njih prebacuje svoju proizvodnju i upravnu zgradu. Stari sjaj posle decenija propadanja vraćen je opsežnom rekonstrukcijom 2007. godine.\nNa inicijativu udruženja građana, Skupština Grada Beograda, krajem 2018. godine, odlučila je da prostor na uglu ulica Cara Uroša i Solunske dobije naziv Skver Koste Šonde.


139. sjednica Vlade Zeničko-dobojskog kantona održana 27.01.2022.\nNalazite se:Vlada|Sjednice Vlade|Usvojeni akti|Sjednice Vlade u 2022. godini|139. sjednica Vlade Zeničko-dobojskog kantona održana 27.01.2022.\nInformacija o epidemiološkoj situaciji COVID-19 u Zeničko-dobojskom kantonu na dan 23.01.2022. godine, s prijedlogom Naredbi Kriznog štaba Ministarstva zdravstva, sa Prijedlogom Zaključka;\nPrijedlog Odluke o utvrđivanju visine naknade za topli obrok policijskih službenika Ministarstva unutrašnjih poslova za period januar-decembar 2022. godine;\nProgram utroška sredstava utvrđenih u razdjelu 22 - Ministarstvo za obrazovanje, nauku, kulturu i sport, subanalitika MAD 204, pozicija „Tekući transferi pojedincima - Tekući transfer za naučnoistraživačku djelatnost“, sa Prijedlogom Zaključka;\nPrijedlog Odluke o raspodjeli sredstava za finansiranje političkih stranaka zastupljenih u Skupštini Zeničko-dobojskog kantona za mjesec januar 2022. godine.\nViše iz kategorije: « 138. sjednica Vlade Zeničko-dobojskog kantona održana 20.01.2022.\t140. sjednica Vlade Zeničko-dobojskog kantona održana 04.02.2022. »


Na praznik svetog apostola i jevanđeliste Mateja, danas je ispred hrama Svetog preobraženja Gospodnjeg, svetu arhijerejsku liturgiju služio vladika zahumsko-hercegovački i primorski Dimitrije.\nOn je u besjedi kazao da je bitno da vodimo računa o mjerama i čuvamo se pandemije virusa korona „jer čuvanjem sebe mi čuvamo bližnjeg svog“.\n„Mi treba da volimo bližnjeg, ako treba i da položimo život za njega, ali ne i da uzalud traćimo život koji nam je Bog dao. Zanimljivo kod ove bolesti je upravo to da čuvanjem sebe mi čuvamo sve oko sebe – ako se mi ne zarazimo, nećemo zaraziti ni druge“, kazao je vladika i dodao da je ovo vrijeme kada treba da pokažemo posebnu ljubav prema svima, pa čak i prema neprijateljima.


Istaknuti učenici « BALETSKA ŠKOLA Novi Sad\nHome / INFO / Istaknuti učenici Tokom svih godina postojanja baletskaškola je odnegovala generacije baletskih igrača, kao i budućih pedagoga, koreografa i baletskih kritičara. Mnogi od njih su postigli značajne uspehe i kod nas i u svetu.\nPrve nastavnice u baletskoj školi bile su Margita Debeljak i Milena Popović-Čutuković koje su i utemeljile budućnost škole. One su u školi ostale sve do penzije, kada dolaze mlade nastavnice, njihove učenice, koje su u želji da svoje znanje stečeno u Baletskoj školi prošire i unaprede razvoj škole bile na usavršavanju u Lenjingradu (Sankt Petersburgu) u školi Vaganova: SvenkaVasiljev Savić (1967/68), Vera Felle (1967/68), Ljiljana Mišić (1969/70, takođe bila na stručnom usavršavanju u Americi za savremenu igru), Ksenija Dinjaški (1973/74 ) i Smilja Ilijć (1975/76). Kasnije njihov primer slede i generacije učenika koji su već imali igračku karijeru u Srpskom narodnom pozorištu, Dobrila Novkov (1976/77), Aleksandra Ketig (1983/85, u Holandiji nastavila usvršavanje u pedagoškom i igraškom radu na savremenoj igrui), i Biljana Njegovan (1990/91), pa se postepeno uključuju u rad škole i posvećuju pedagoškom radu. Sada ima mlađih generacija koje su posećivale veliki broj radionica i kurseva za savremenu igru u Evropi i polako ulaze u školu.\nMeđu njima su i Maja Grnja i Verica Kozarev, a posle zavrčenih studija u Njujorku na Hanter koledžu i igračke karijere u savremenoj igri, i Snežana Ađanski-Vajs. Tokom godina u školi su radili i drugi nastavnici školovani u Sankt Petersburgu : Sanja Vučković (1986.) i Ljiljana Urošević de Silva (1986/87).\nNeki od učenika škole su se odmah opredeljivali za pedagoški rad (Mirjana Preradov, Savka Ivković, Vesna Jokanović) dok su drugi gradili igračku karijeru. Danas je sve više onih koji posle igračkog iskustva žele da se posvete radu sa decom. Tako Marina Dimovski završava Akademiju umetnosti u NovomSadu (glumu) i nastavlja da radi u školi kao nastavanik baleta i glume, Sanja Vučurević posle igračke karijere i završenih studija na filozofsom fakultetu prelazi u školu… Mnogi bivši učenici su se takođe školovali u Sankt Petersburgu, kako za igrače, tako i za pedagoge. Neki od njih i danas rade kao saradnici u školi (Radmila Nestorović koja je jedno vreme radila i za beogradsku baletsku školu „Lujo Davičo“, kao i Leonora Miler-Hristidis koja se specijalizovala u Moskvi). Mimo njih mnogi igrači su dali veliki doprinos razvoju škole, kao što su Mira Matić-Milenković. koja je godinama predavala duetnu igru i Petar Jerant kao nastavnik folklora.


Prijavljen zbog sakupljanja sekundarnih sirovina - GlasIstre Novine\n09. ožujka 2017 13:25\nNaime, policijski službenici su jučer oko 17 sati, u mjestu Đuba na području Umaga, zaustavili teretni automobil Mercedes, novogradiških registracijskih oznaka, kojim je upravljao 35-godišnjak. U tovarnom prostoru automobila nalazila se veća količina otpadnog materijala i sekundarnih sirovina, a obavljenim provjerama utvrđeno je da muškarac nema potrebito odobrenje za sakupljanje i prijevoz otpada, kao i da mu je vozačka dozvola istekla.\nZbog sumnje da je 35-godišnjak počinio prekršaje iz Zakona o održivom gospodarenju otpadom, policija će podnijeti obavijest nadležnom tijelu Ministarstva zaštite okoliša i prirode, dok mu je radi počinjenja prekršaja iz Zakona o sigurnosti prometa na cestama, izdan prekršajni nalog.


4 Best Free Stock Photo Websites for Your Animation Production Company - Quince Media\n4 najboljih besplatnih stockova za vašu produkcijsku kompaniju za animacije\nNa internetu nailazimo na fotografije zbog kojih se pitamo da li je uopšte u redu da sve ovo bude postavljeno ovde. Kako da znamo zbog kojih fotografija nećemo upasti u nevolje, koje su slike besplatne a koje ne? Nema razloga za brigu, ako uređujete vaše radove sami umesto da angažujete animacione produkcijske kompanije, we’ve got some perfect websites for you!\nVebsajtovi nude besplatne grafike za vašu animiranu produkcijsku kompaniju\nMožete biti sigurni da ovi sajtovi nude svoje slike besplatni, which means you can use them for any of your projects without worrying about copyright claims! Let’s get right into it!\nIako je freepik.com najviše poznat po neverovatnim besplatnik vektorima, takođe nude širok spektar besplatnih slika i fotografija za upotrebu. Pogledajte njihovu kolekciju 3D snimaka i crteža, ali takođe i fotografija. Sigurni smo da ćete naći nešto za vaš animacijski projekat!\nDo you need unique photos taken by world’s most generous photographers? Unsplash.com je u tom slučaju najbolje mesto! Ovaj sajt ima hiljadu besplatnih fotografija, pažljivo organizovanih tako da ih možete naći u pretraživaču. Quincemedia uses photographs from this website in their blog posts – another proof that they are amazing!\nPexels is a new website that focuses on offering you high quality photographs and images for free. On this website, you can choose between low, medium, high and super high quality – up to 4K! Simply browse and click the friendly green download button to choose from your options. It was never simpler to download royalty free images for your animation projects!\nPixabay je definitivno najsvestraniji sajt na našoj listi. To je mesto gde mozete da nađete svu grafiku koja vam je potrebna: slike, ilustracije, ikonice, fotografije pa čak i videe! Na pixabay.com možete naći videe u velikom kvalitetu, koji su potpuno besplatni za vaše korišćenje.\nPreuzeli smo ovu lepu sliku sa unsplash.com besplatno!\nNadamo se da ćete naći neke nove vebsajtove danas, koji ce pomoci vasim ličnim i poslovnim projektima. Ako vam je potrebno profesionalno mišljenje, ili profesionalna pomoć animacione produkcijske kompanije, uvek nam je drago da pomognemo! Posetite naš vebsajt QuinceMedia i Kontaktirajte nas!\nБест еСпортс Гаме Лого Анимации - Гет Оне Фор Иоур Цлан Нова година је почела, а нова еСпортс конкурентна сезона се приближава. Ветерански гледаоци су узбуђени што виде своје омиљене екипе на представи ...\nDon’t Miss These 10 FREE Scripts & After Effects Plug-Ins Many additions, such as scripts, templates, plug-ins & more, are available for all popular software, including Adobe After Effects. In fact, AE ha...


Počeo sastanak delegacija SAD i Severne Koreje, Bela kuća najavila iznenađenje - Sputnjik Srbija\n17:18 08 Avgust 2020\n15:30 11.06.2018 (osveženo 16:38 11.06.2018) Preuzmite kraći link\nBela kuća saopštila je danas da se razgovori sa Severnom Korejom „kreću brže nego što je očekivano“, dodajući da predsednik Donald Tramp planira da Singapur napusti u utorak uveče.\n„Razgovori između SAD i Severne Koreje traju i kreću se brže nego što je očekivano“, navodi se u saopštenju Bele kuće, prenosi Jonhap.\nAgencija dodaje da postoji mogućnost da će se sastanak produžiti na nekoliko dana, zavisno od njihovog toka.\nBela kuća je saopštila da će se Tramp i lider Severne Koreje Kim Džong Un nakon samita obratiti medijima, a napustiće Singapur oko 20 sati uveče po lokalnom vremenu, prenosi AP.\nKim i Tramp će započeti svoj sastanak sutra ujutru u 9 sati, kako je i ranije najavljeno, nakon čega će održati prošireni bilateralni sastanak, a potom i radni ručak, prenosi Jonhap.\nProširenom sastanku prisustvovaće, sa američke strane, državni sekretar SAD Majk Pompeo, šef Kabineta Džon Keli i savetnik za nacionalnu bezbednost Džon Bolton.\nNa radnom ručku biće i sekretarka za štampu Bele kuće Sara Senders, američki ambasador na Filipinima Sung Kim koji je vodio dosta pregovora uoči samita, kao i direktor za Aziju Saveta bezbednosti Bele kuće Met Potinger.\nSastanak Kima i Trampa biće održan u hotelu Kapola na ostrvu Sentosa.\nDonald Tramp, Kim Džong Un, Singapur, Severna Koreja


U vezi rs poena...\nMyCity » Web sajtovi, portali, pretraživači, Web mail » U vezi rs poena...\nPoslao: 16 Mar 2009 01:46\nPozzz... Video sam odavno da pomocu rapidshare poena mogu i "kupiti" neku stvar (mis, tastatura.... ne znam ni ja sta jos),a ne samo produziti nalog... Jel mi moze neko reci sajt gde mogu da vidim "cene" (koliko poena npr vredi mis), i kako se to isporucuje? Hvala...\nPoslao: 16 Mar 2009 01:52\nDopuna: 16 Mar 2009 1:50\nNije previse utesno, da?\nDopuna: 16 Mar 2009 1:52\nTakodje pogledaj i http://rapidshare.com/faq9.html . Cisto informativno.\nPoslao: 16 Mar 2009 01:56\nOk, hvala.... sto ne bi bilo utesno? Nije nista strasno, mogu se skupiti ovi poeni.... A kako se isporucuje u Srbiju?\nAko ima nekog ko je "kupio", molicu ga da mi objasni kako ide isporuka\nPoslao: 16 Mar 2009 10:53\nSumnjam da se iko odrekao 30 i vise hiljada poena , kad je 10000 jos mesec premiuma...\nPoslao: 04 Apr 2009 04:11\nJel ima neko ko moze da mi kaze da li se uopste mogu "kupiti" ove "stvarcice" sa rs poenima, da znam da li da se majem da uploadujem stvari, da skupljam poene ili ne... posto mi zaista dugo vremena treba da bih skupio te poene. Hocu da uzmem misa (90 000 poena vred) pa ne bih da na kraju sve bude uzaludno.... :S\nPoslao: 04 Apr 2009 11:06\ndeni90 ::Jel ima neko ko moze da mi kaze da li se uopste mogu "kupiti" ove "stvarcice" sa rs poenima, da znam da li da se majem da uploadujem stvari, da skupljam poene ili ne... posto mi zaista dugo vremena treba da bih skupio te poene. Hocu da uzmem misa (90 000 poena vred) pa ne bih da na kraju sve bude uzaludno.... :S\npa naravno da mozes da kupis...samo nisam siguran da li isporucuju u Srbiju...posalji im mail i pitaj...\nUkupno su 773 korisnika na forumu :: 54 registrovanih, 8 sakrivenih i 711 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Altay, aramis s, bobido, Cufo, djo97, dragoljub11987, Drug pukovnik, Filip Marinković, havoc995, HrcAk47, hyla, ikan, ivan979, kalens021, Marko Marković, miodrag, mnn2, mushroom, Najax, nenad81, Neutral-M, nuke92, Oluj2.1, pajkan, pein, pera12345, proka89, raskoljnikov, Regrut Boskica, rovac, ruseskij, sabros, sakota79, SerbFlippy, Singidunumac, Sirius, Snorks, Sr.Stat., Srki94, Srky Boy, Steeeefan, stug, Tenk, Toni, Tragač, Vlada1389, vlvl, vranjanac29, Webb, willie, xJeremijAx, zivojin32, |_MeD_|


crvena zvezda milan borjan rekord broj utakmica nastupi liga sampiona liga evrope kvalifikacije | Sport | Fudbal\nBORJAN JE ZVEZDIN EVROPSKI REKORDER: Branio 51. put i prestigao legendu crveno-belih! 12 Podeli Podeli na facebook Podeli na twitter Podeli na viber Pošalji na mail\nBORJAN JE ZVEZDIN EVROPSKI REKORDER: Branio 51. put i prestigao legendu crveno-belih!\n19.02.2021. / 14:17\nAutor Dušan Ninković 19.02.2021. / 14:17\nMnogi će reći da je upravo on najzaslužniji za dobre evropske nastupe Crvene zvezde. Ono gde nema dileme je broj tih utakmica. Milan Borjan (33) je rekorder!\nSinoć je po 51. put branio za Crvenu zvezdu na međunardnoj sceni i time je za jedan meč nadmašio doskorašnji rekord. Njega je godinama držao Vladimir Petrović Pižon, četvrta Zvezdina zvezda i prava klupska legenda!\nPočelo je u leto 2017. godine, a od tada reprezentativac Kanade rođen u Kninu nije propustio nijedan nastup crveno-belih na evropskoj sceni. Impresivne brojke dovoljne su za rekord!\n''Ponosan sam što sam deo Zvezdine istorije. Učiniću sve da nastavimo da je pišemo i narednih godina'', rekao je kapiten crveno-belih.\nOd dolaska iz bugarskog Ludogoreca Borjan je nastupio na preko 160 utakmica Crvene zvezde. Između ostalog branio je i u dve grupne faze Lige šampiona, dve grupne faze Lige Evrope, kao i u dva evropska proleća crveno-belih.\nVisoko pri vrhu liste nalaze se još neki igrači iz trenutnog tima Crvene zvezde. Milan Rodić je do sada sakupio 43 nastupa u Evropi, što ga stavlja na treće mesto, dok je Marko Gobeljić šesti sa 38 evropskih utakmica.\n19.02.2021. / 22:48\nSreća pa neki klubovi ispadaju iz Evrope još u sezoni kupanja 🤔\n@X a neki ne vide evropu celu deceniju\nCharlie BORJAN JE KLASA\nMilan Borjan je po svim parametrima najbolji golman Lige Evrope. Ove prostore je odavno prevazišao.


Lavrov veruje u dogovor Putina i Obame (video) - 27.09.2015, Sputnik Srbija\nU Njujorku je, u okviru Generalne skupštine UN održan sastanak šefa ruske diplomatije Sergeja Lavrova i američkog državnog sekretara Džona Kerija. Teme razgovora... 27.09.2015, Sputnik Srbija\nvesti, rusija, svet, sirija, irak, njujork, bagdad, iran, džon keri, sergej lavrov, generalna skupština un\n18:36 27.09.2015 (Osveženo: 16:19 05.10.2015)\nU Njujorku je, u okviru Generalne skupštine UN održan sastanak šefa ruske diplomatije Sergeja Lavrova i američkog državnog sekretara Džona Kerija. Teme razgovora bile su borba protiv Islamske države i sirijska kriza, preneo je televizijski kanal „Rusija 24“.\n„Verujem da su pozicije Rusije i SAD u vezi sa Sirijom prilično bliske jer je Džon Keri potvrdio da je glavni cilj koalicije koju predvode SAD borba protiv terorista, a to je i naš cilj“, rekao je Lavrov novinarima posle sastanka.\n#Lavrov: Rossiя, Siriя i Iran koordiniruet usiliя dlя borьbы s #IGIL https://t.co/bIf87MOD9S pic.twitter.com/C64A5VBeUL\n— MID Rossii (@MID_RF) September 27, 2015\n„Jedino što ne uspevamo da uskladimo u ovom trenutku jeste praktična realizacija tog našeg zajedničkog cilja. Naš stav je da to treba sprovoditi na temeljima Povelje UN, uz saglasnost odgovarajućih država, uz podršku Saveta bezbednosti UN. Stav SAD je da njihovoj koaliciji nije potrebna takva podrška sa strane, odnosno od Saveta bezbednosti UN, a to je, po našem mišljenju, narušavanje međunarodnog prava“, naglasio je Lavrov.\nPrema njegovim rečima, ipak postoji želja za saradnjom, kako na diplomatskom, tako i na vojnom planu.\n#Lavrov and #Kerry talks in New York #UN70 / Peregovorы Lavrova i Kerri v Nью-Йorke pic.twitter.com/WXTNw86tOY\n„Mislim da što se češće i više ti razgovori budu vodili na profesionalnom nivou, to će biti lakše rešavanje složenog problema koji stoji pred svima nama. I velike nade Džon Keri i ja polažemo u sutrašnji sastanak predsednika (Rusije i SAD, Vladimira Putina i Baraka Obame). Nadam se da ćemo moći da razgovaramo otvoreno i da pronađemo put da krenemo napred“, rekao je Lavrov.\nPred početak razgovora Lavrov je izjavio da je u Bagdadu formiran centar za koordinaciju delovanja s partnerima iz Iraka, Irana i Sirije radi borbe protiv opšte pretnje međunarodnog terorizma.


Okrugli sto "Saradnja Vlade i nevladinih organizacija u Crnoj Gori" | CRNVO\nOkrugli sto "Saradnja Vlade i nevladinih organizacija u Crnoj Gori"\nCentar za razvoj nevladinih organizacija (CRNVO) organizovao je 30.marta, okrugli sto pod nazivom ,,Saradnja Vlade i nevladinih organizacija u Crnoj Gori” u PR centru u Podgorici. Ovim događajem CRNVO je obilježio završetak uspješne realizacije projekta „Aktivno učešće civinog društva u procesu kreiranja i primjene javnih politika”. Projekat je realizovan u partnerstvu sa Centrom za informisanje, saradnju i razvoj nevladinih organizacija CNVOS iz Slovenije, uz finansijsku podršku Evropske unije.\nCilj okruglog stola bio je upoznavanje predstavnika državnog i nevladinog sektora, kao i cjelokupne crnogorske javnosti o svim promjenama konteksta za djelovanje nevladinih organizacija u Crnoj Gori, a koje su se dogodile u prethodnoj godini.\nOkrugli sto je otvorila izvršna direktorka CRNVO, g-đa Ana Novaković, a pored nje u okviru uvodnih izlaganja govorili su Predsjednik Vlade, g-din Igor Lukšić, šef Delegacije Evropske unije u Crnoj Gori, g-din Leopold Maurer i Predsjednik Savjeta za saradnju Vlade i nevladinih organizacija, g-din Mirsad Bibović.\nU skladu sa promjenama za djelovanje NVO u Crnoj Gori , u okviru okruglog stola organizovana su tri panela. Na prvom panelu su predstavljene promjene u normativnom okviru, kojima je regulisano djelovanje NVO i njihova saradnja sa organima državne uprave (Zakon o nevladinim organizacijama, Uredba o načinu i postupku ostvarivanja saradnje državnih organa i nevladinih organizacija i Uredba o načinu i postupku sprovodjenja javne rasprave u procesu pripreme zakona) i diskutovano je o mogućnostima i preprekama u primjeni pomenutih uredbi i Zakona.\nDrugi panel bio je posvećen predstavljanju i diskusiji o promjenama u načinu finansiranja NVO iz javnih fondova, odnosno o centralizovanom modelu sistema finanisranja NVO, preduslovima za njegovu primjenu i za transparentan proces raspodjele sredstava iz javnih fondova, kao i o preporukama za unapređenje finansiranja NVO iz javnih fondova.\nTema trećeg panela bila je ,,Uloga i značaj nevladinog sektora u pregovaračkom procesu” u okviru kojeg je raspravljano o ulozi NVO i značaju njihove saradnje sa Vladom Crne Gore u pregovaračkom procesu, izazovima za NVO u pregovaračkom procesu, kao i o preporukama za obezbjeđivanje aktivnog učešća NVO u procesu pregovora sa EU.\nOkruglom stolu je prisustvovalo 40 predstavnika nevladinih organizacija, Vlade, ministartstava, ambasada i međunarodnih organizacija u Crnoj Gori.\nPet, 26 Jul 13:07\nNa osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Sl. list Crne Gore", br. 41/18), Ministarstvo pravde upućuje\nSre, 17 Jul 14:07\nUto, 16 Jul 14:07\nU skladu sa članom 3 Uredbe o izboru predstavnika nevladinih organizacija u radna tijela državne uprave i sprovođenju javne rasprave u pripremi zakona i strategija (“Službeni list CG”, broj 41/18), a u vezi s Odlukom o uspostavljanju strukture z\nNa osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo rada i socijalnog staranja objavljuje\nGlavni grad / pozivi\nSre, 03 Jul 13:07\nNa linkovima ispod možete pogledati pozive koje je objavio Glavni grad Podgorica:\nPet, 19 Jul 13:07\nThe Balkan Trust for Democracy’s financial and technical assistance for this sub-granting process is part of the larger Norwegian efforts to support North Macedonia, Montenegro, and Serbia.\nDrugi Konkurs u Podgorici u okviru Regionalnog programa lokalne demokratije na Zapadnom Balkanu (ReLOaD)\nSre, 03 Jul 12:07\nSre, 26 Jun 15:06\nKonkurs za raspodjelu sredstava nevladinim organizacijama za 2019. godinu/Opština u okviru Glavnog grada Golubovci\nPon, 10 Jun 17:06\nNa osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2019.\nPon, 03 Jun 15:06\nСекретаријат за друштвене дјелатности и спорт расписао је Јавни конкурс за расподјелу средстава из буџета Општине Херцег Нови опредијељених невладиним организацијама у 2019. години.


Zaštitimo Zvezdarsku šumuPunim plućima!: Grad bez građana\nGrad bez građana\nTako se gradi(lo) u Beogradu i Srbiji\nAutor: Ksenija Petovar\nRazličite forme participacije građanstva u uređenju i korišćenju gradskog prostora nesumnjiva su vododelnica gradova na one s indikatorima visokog kvaliteta življenja u odnosu na gradove u kojima se građani suočavaju sa brojnim problemima u funkcionisanju svakodnevnog života. »Grad po meri čoveka«, da upotrebimo sintagmu Rudija Supeka, jeste grad u kojem različite društvene grupe mogu da ostvaruju svoje potrebe, u kojem institucije funkcionišu u korist interesa i potreba građana, u kojem je gradski prostor organizovan tako da bude podoban za društvene grupe za koje se ne tako davno, čak i u evropskim gradovima, smatralo da nemaju tu šta da traže.\nGradski prostor se danas sve više organizuje tako da bude pogodan za sigurno kretanje pešaka, bezbedan za decu, lak za korišćenje slabovidim i teže pokretnim građanima, zdravstveno siguran i ekološki vredan. Ostvarivanje ovakvih odlika gradskog prostora nije moguće bez aktivnog učešća građana i njihovog angažmana kako kroz institucionalne, tako i u vaninstitucionalnim formama delanja. Gotovo svi relevantni evropski dokumenti o gradovima (Evropska gradska povelja i dr.) angažman građana stavljaju u prvi plan i obavezuju lokalne vlasti na aktivnu saradnju s udruženjima građana u gotovo svim pitanjima od važnosti za kvalitet života u gradu.\nPročitajte tekst u celini


Novi zakon je zamišljen da zaštiti decu kao pasivne pušače, a primenjivaće se na teritoriji cele zemlje i odnosi se na “bilo koje privatno vozilo koje je u potpunosti ili delimično prekriveno krovom.”\nOd prvog oktobra, svako ko bude uhvaćen da konzumira cigarete unutar automobila u kome se nalaze osobe ispod 18. godina, moraće da plati kaznu od 50 funti.\nZanimljivo je da je vozačeva odgovornost da spreči putnike da konzumiraju duvan u prisustvu dece, a ako u tome ne uspe, sam će morati da plati kaznu iako on nije pušio. Zakon se primenjuje i u slučejevima ako su prozori ili šiber otvoreni, ali i kada osoba koja puši sedi pored otvorenih vrata. Sa druge strane, i dalje će biti legalno pušiti u vozilu u prisustvu dece ako je u pitanju kabriolet sa spuštenim krovom. Poslednja stavka zakona je da se propis ne odnosi na elektronske cigarete.\nTagovi :duvanski dim, pušenje u kolima, roditelji, Velika Britanija, zabrana pušenja, zakon


Besni veliki požar na Kipru: Poginulo četvoro, zahvaćeno deset naselja /video, foto/ - 04.07.2021, Sputnik Srbija\nBesni veliki požar na Kipru: Poginulo četvoro, zahvaćeno deset naselja /video, foto/\nČetiri osobe su izgubile život u velikom šumskom požaru koji već drugi dan besni na Kipru, saopštili su danas kiparski zvaničnici. 04.07.2021, Sputnik Srbija\nVatra je zahvatila velike delove šume, a širenju požara pogoduje jak vetar, prenosi Rojters.Požarom je zahvaćeno više od deset naselja na površini od preko 50 kvadratnih kilometara, a evakuisana su najmanje tri sela.Veruje se da su stradali egipatski državljani u planinskoj oblasti između gradova Limasol i Larnaka, preneo je Tanjug.Kiparske vlasti zatražile su od zemalja EU da upute pomoć u borbi protiv požara.Pročitajte još:\nevropa, svet, vesti, kipar, nesreće i prirodne katastrofe\n11:51 04.07.2021 (Osveženo: 13:23 21.09.2021)\n© Tanjug / AP/Petros KaradjiasPožar na Kipru\n© Tanjug / AP/Petros Karadjias\nČetiri osobe su izgubile život u velikom šumskom požaru koji već drugi dan besni na Kipru, saopštili su danas kiparski zvaničnici.\nVatra je zahvatila velike delove šume, a širenju požara pogoduje jak vetar, prenosi Rojters.\nTerrible forest fire in Cyprus. This video was taken from a commercial airliner yesterday. Hopefully they'll accept the offer of help from the TRNC. We're all in this together ❤#cyprusfires #Cyprus #Kibris #Troodos #TRNC @GBNEWS pic.twitter.com/C5Df3iqeB9\nPožarom je zahvaćeno više od deset naselja na površini od preko 50 kvadratnih kilometara, a evakuisana su najmanje tri sela.\nVeruje se da su stradali egipatski državljani u planinskoj oblasti između gradova Limasol i Larnaka, preneo je Tanjug.\nKiparske vlasti zatražile su od zemalja EU da upute pomoć u borbi protiv požara.


TROPSKA VRELINA SE DANAS ZAVRŠAVA! Večerašnji pljuskovi uvod u DRASTIČNU PROMENU VREMENA, ovi delovi Srbije su prvi na udaru (RHMZ) | DNEVNE\nTROPSKA VRELINA SE DANAS ZAVRŠAVA! Večerašnji pljuskovi uvod u DRASTIČNU PROMENU VREMENA, ovi delovi Srbije su prvi na udaru (RHMZ)\nTopli talas koji je doneo tropske temperature danas se završava, a od sutra nas očekuje osetan pad temperature i padavine koje će doneti osveženje.\nIpak, niže temperature i kiša neće zahvatiti sve delove zemlje u isto vreme, tako da će u pojedinim krajevima i sutra biti toplo.\n– Hladni front je sa zapada prešao preko Alpa sinoć i danas se približava Srbiji.Već u toku večeri su mogući prvi lokalni pljuskovi koji će biti uvod u promenu vremena koja nam sledi – rekao je za “Blic” meteorolog Đorđe Đurić. Taj hladni front doneće sutra drastičan pad temperature i pljuskove, prvo na severozapadu i zapadu zemlje.\nU toku dana će se hladne struje premeštati, pa će do kraja dana stići i na jug i jugoistok. Iz tog razloga, na jugu zemlje će i sutra biti toplo i suvo jer će hladni talas stići u ove predele tek predveče.\n(Dnevne.rs /Izvor: K. Šormaz, Blic)


Showbiz Autor:Aleksandra Kolarević20. jan. 202121:00 > 21:41\nFoto: Arhiva/Dejan Živančević\n"On je ispleo jednu mrežu koja mu je omogućila tu društvenu moć, koja se svakako temelji na imenima njegovih slavnih učenika. Naravno, bilo je tu i drugih ljudi. Ne bih sad zalazio u politiku, ali sećam se njegovog delovanja devedesetih, koje je bilo dosta čudno i koje je signalizirao na to da on dolazi iz sive zone, da se tako izrazim. Sećam se da je u periodu kada je bio upravnik oko Mike je bilo nekih ljudi koji su izazivali strah kod glumaca u teatru samim njihovim prisustvom i postojanjem, pa i biografijama", priča za Nova.rs dramaturg Ivan Lalić o slučaju Mike Aleksića, koga je više devojaka optužilo za silovanje i seksualno uznemiravanje. Mlada glumica Milena Radulović svojom nedavnom ispovešću otvorila je Pandorinu kutiju, i ohrabrila mnoge druge žene da otvoreno istupe i progovore u javnosti o ovom nasilniku.\nIvan Lalić, predsednik UO Sindikata dramskih umetnika u vreme dok je Miroslav Mika Aleksić bio upravnik pozorišta „Duško Radović“, u razgovoru za portal Nova.rs, objašnjava motive zbog kojih je još te 2000. godine apelovao na Skupštinu grada Beograda da se Aleksić hitno razreši funkcije koju je obavljao.\n„Imali smo jedno iskustvo koje je meni sada retroaktivno poslužilo da sklopim ovaj mozaik i da zaista poverujem da je cela ova priča sa Aleksićem sasvim realna i logična. On je imao jako loš odnos, posebno sa ženskim delom ansambla. Sećam se da su tad uglavnom došle žene da se žale, mada bilo je i ljudi iz tehnike. Takođe, mnogi su tada napustili pozorište zbog njegovog vokabulara, odnosa prema zaposlenima, kao i pretnji koje je upućivao. Očigledno je da on ima takav metod komunikacije. Njegovo delovanje najpribližnije je sekti, u kojoj je vođa neprikosnoven, a svi oni koji su u tom sistemu moraju bespogovorno da ga slušaju i slede.“\nIako je bio poznat po strogoći, roditelji su masovno upisivali decu u njegovu školu glume. Lalić smatra da je to zbog generacije uspešnih glumaca koji su završili njegovu školu, a koji su postali poznati i uvaženi u svetu glume. Zahvaljujući njima, Aleksić je dobio legitimitet i zato je trajao toliko dugo.\n„Tu se radi o mentalitetskom pitanju, jer su roditelji svoju decu slali u tu školu, uz opravdanje – to je vaspitanje starog kova, besprekorna disciplina, gotovo vojnička. Na umu su imali samo njegove prethodne rezultate koje je napravio sa sada već velikim glumačkim imenima, ubeđujući sebe da je dobro da im dete oseti malo čvršću ruku. Zapravo je sve to bila jedna velika zamka. Mika se predstavljao kao liberarni pedagog, koji je otvoreno pričao o seksualnosti, o velikim tabuima, a seks uvek jeste tabu mladog bića. On je čak i simulirao seksualnost i seksualne odnose prema njegovoj najinteresantnijoj grupi devojaka, pravdajući se da je to deo normalnog pozorišnog i filmskog funkcionisanja, što je jedna opaka i besprekorna laž“, objašnjava Lalić i dodaje kako svojoj ćerki nije dozvolio da ide u njegovu školu glume.\n„Ćerka me je pitala da ide kod njega u školu i naravno da joj to nisam dozvolio, poučen svojim ranijim iskustvom sa njim. Znajući za njegovu tešku narav, nikako nisam pristao na to da je upišem kod njega. Međutim, meni je oduvek bilo fascinantno u kojoj meri su roditelji hrlili da upisuju svoju decu kod njega.“\nNa pitanje kako je moguće da niko od roditelja i ranije nije posumnjao da se nešto neobično dešava u njegovoj školi, Lalić odgovara:\n„On je očigledno vrlo inteligentan čovek, koji je skrojio takav sistem eliminišući prvo roditelje, da bi onda pod svoje uzeo te dečje duše, formirajući ih u osobe koje će prema njemu sutra imati dualni odnos – s jedne strane neku vrstu obožavanja i divljena, a s druge strane osećaj straha i krivice, koja im je od samog početka usađena. Koliko god da je cela ova situacija mučna, postoji i jedan lep momenat, a to je ova revolucija, da je tako nazovemo, koju je Milena započela. Ovakav njen gest može da promeni mnoge odnose unutar celog sistema. Pod tim mislim i na nas kao društvo, a ne samo na glumačku branšu. Mi smo patrijarhalno društvo koje, videli ste i po komentarima na društvenim mrežama, i dalje sumnja, šireći razne insinuacije, u smislu – vrtela je repom, ili glumice su prostitutke. Takav stav treba da anuliramo pre svega zbog naše dece i njihove budućnosti.“\nTakođe, naš sagovornik smatra da je Aleksić trajao toliko dugo zato što je, pored glumaca koji su bili njegovi polaznici, iza sebe imao poznanstva i sa moćnim ljudima iz drugih sfera.\n„On je ispleo jednu mrežu koja mu je omogućila tu društvenu moć, koja se svakako temelji na imenima njegovih slavnih učenika. Naravno, bilo je tu i drugih ljudi. Ne bih sad zalazio u politiku, ali sećam se njegovog delovanja devedesetih, koje je bilo dosta čudno i koje je signalizirao na to da on dolazi iz sive zone, da se tako izrazim. Sećam se da je u periodu kada je bio upravnik, oko Mike je bilo nekih ljudi koji su izazivali strah kod glumaca u teatru samim njihovim prisustvom i postojanjem, pa i biografijama.“\nAko uzmemo u obzir vreme kada su se dešavala dela koja mu se stavljaju na teret, izjave svedoka, i njegovo izjašnjavanje da nije kriv, na pitanje kakav ishod sudskog procesa očekuje, Lalić kaže:\n„To je više pravno pitanje, ali mislim da je jako bitna i moralna osuda i neka vrsta lustracije takvog ponašanja, kako bi on bio primer da se tako nešto nikad više ne ponovi i da nikome više ne padne na pamet da tako nešto uradi. Još jedan problem koji se javlja je politika nezameranja. Moramo shvatiti da je nezameranje zapravo idenje linijom manjeg otpora, a ‘poturanje pod tepih’ ovakvih stvari ne sme biti. U ovoj situaciji nema kompromisa. Crvena linija koju je prešao Aleksić je nedopustiva i ne sme nikome da se ponovi. Meni kao ocu dve maloletne ćerke, od kojih jedna naginje ka glumi, ne pada na pamet da razmišljam da li i dalje ima takvih ljudi u tim krugovima.“\nLalić je još 2000. godine na konferenciji za novinare kojoj je prisustvovalo 13, od ukupno 20 zaposlenih glumaca pozorišta „Duško Radović“, apelovao da se Miroslav Mika Aleksić razreši dužnosti. Zbog njega je tada dvadeset troje glumaca dalo otkaz i napustilo pozorište „Duško Radović“.\n„Apelujemo na Skupštinu grada Beograda da što pre razreši dužnosti Miroslava Miku Aleksića, upravnika pozorišta „Duško Radović“. Iako ima biografiju koja nije za potcenjivanje, način na koji on tretira ljude pokazuje da ne treba da bude na tom mestu. Ne želimo da pozorište „Duško Radović“ bude kuća straha, a ljudi sa strahom dolaze na posao… Poznato je da je 23 glumaca dalo otkaz otkad je Aleksić u pozorištu, a lutkarske predstave su u potpunosti skinute sa repertoara. Nedavno je izglasan novi petočlani Upravni odbor pozorišta čiji je predsednik Kokan Mladenović, koji bi do 5. decembra trebalo da podnese izveštaj Skupštini grada o stanju u pozorištu, ali mi apelujemo da nadležni reaguju ranije inače će nam propasti sezona“, rekao je tada on.\nOd subote uveče, kada je Aleksić i priveden, u javnost je izašlo još nekoliko polaznica njegove glumačke škole, koje su bezrezervno podržale Milenu, i izrazile duboko saosećanje sa užasima kroz koje je prošla. Takođe, one su iznele i svoja negativna iskustva sa Mikom Aleksićem. Jedna od njih je i glumica BDP-a Iva Ilinčić, koja je zajedno sa Milenom i još par devojaka prijavila Aleksića policiji.\nIako je policija najpre saopštila da je Aleksić krivična dela činio od 2012. godine, tužilaštvo navodi da je reč o ranijem periodu, odnosno iz 2008. godine.\nInače, Aleksić je na saslušanju rekao da nije počinio krivično delo, kao i da ne zna zašto su pomenute devojke to ispričale.\nintervjuIvan LalićMiroslav Mika Aleksićoptužen za silovanje


Evropi će uskoro biti potrebno 11 miliona radnika | Info-ks.net\n25.02.2021 u 17:02\nEvropa je kontinent koji stari i mora se pripremiti za sve veću potražnju za radnom snagom u dugotrajnoj njezi. Izazov bit će osigurati pristupačnu, kvalitetnu dugotrajnu njegu i odgovarajuću radnu snagu.\nEurostat Prekid rasta očekivanog životnog vijeka u EU\nSlabi odaziv Kosovski medicinari ne žure na vakcinaciju\nImunizacija Vakcinacija zdravstvenih radnika danas u Đakovici i Gnjilanu


Berluskoni: „Nateraću tužitelje da se stide“ | Evropa | DW | 08.04.2011\nTa odluka doneta je u odsustvu Berluskonija, a nije bila tu ni Rubi, marokanska prostitutka sa kojom je, prema optužnici, premijer imao seks dok je bila maloletna. Italijanskom premijeru se sudi i za zloupotrebu službenog položaja. To samo u ovom procesu, jer premijera čekaju i druga suđenja koja je tokom proteklih godina uspevao da spreči, na primer, za podmićivanje advokata tokom procesa protiv njegovog medijskog koncerna. Čeka ga i suđenje za kršenje zakona o porezu pri prodaji prava na filmove, pri čemu je na crno zaradio najmanje 470 miliona evra. A tu je i stara optužnica za veze sa mafijom u cilju uticanja na politiku i pravosuđe.\nU narodu se o ovome može čuti svašta. Berluskoni ima svoje verne pristalice koje su takođe došle pred Palatu pravde da bi mu pružili podršku. Vođa te grupe i organizator mitinga podrške premijeru, Đovani Espozito, kaže:\nDrugi se stide ovog premijera i ne veruju mu ni reč. Sam Berluskoni je ranije uspevao da se izvuče iz škripca ostajanjem u pozadini, ali sada se ponaša ofanzivnije. Pre suđenja, on je najavio:\n„I dalje ću vladati, ali ću se i braniti. Ovaj put ću reći svim Italijanima ko su ove sudije, a u novinama, na televiziji i u plenumu, nateraću moje tužitelje da se stide”.\nNo, 74-godišnji plejboj je do sada samo pokazao da ume da izgubi živce, kao u ponedeljak uveče, u televizijskoj emisiji u kojoj se o njemu vrlo kritički govorilo. Ne samo o njemu, već i o 26-godišnjoj Nikole Mineti, koja se profesionalno bavila dentalnom higijenom, dok prošle godine uz Berluskonijevu podršku nije postala poslanica regionalnog parlamenta Lombardije. On je pozvao televizijski studio i u direktnom telefonskom uključenju rekao da upravo gleda jednu odvratnu emisiju čije vođenje je užasno, prljavo i skaradno. Dodao je da je Minetijeva jedna divna osoba za razliku od prostitutki pozvanih u studio. Voditelj ga je na to nazvao nevaspitanim i siledžijom.\nSporna Nikole Mineti je samo jedna od osoba koje se suđenje Berluskoniju i te kako tiče, jer je upravo ona optužena da je birala i kontrolisala devojke koje su dolazile na divlje žurke kod „tatice Berluskonija“. Premijeru neće biti lako. Za sudijskim pultom će sedeti tri žene.\nTrajni link https://p.dw.com/p/10pir


Bacačem plamena protiv korova u organskoj poljoprivredi? - Ratarstvo | Agroklub.rs\nBiljana Krupinski je lajkovala video na KLUB-u pre 17 sati\nBlanka Kufner je komentarisala link na KLUB-u pre 21 sat\nU američkoj kompaniji Flejm Inženjering koja je specijalizovana za uklanjanje korova plamenom, objašnjavaju kako se ovde radi o uništavanju strukture u samom listu biljaka, tako da više ne mogu obavljati fotosintezu i rasti.\nSmanjenje pesticida i hemije uopšte, sve je veći trend u poljoprivrednoj proizvodnji. Kako bi tome doskočili, pojedini poljoprivrednici u organskoj proizvodnji pronašli su, navodno delotvorno rešenje za smanjenje upotrebe pesticida - paljenjem korova.\nIpak, ne radi se o klasičnom paljenju strništa o čemu smo već pisali i za kog se zna da je, em opasan za ljude i imovinu, em loš za sam kvalitet zemljišta.\nKao što se može videti u videu ispod teksta, traktor je opremljen bacačima plamena koji temeljno uništavaju korov.\nU američkoj kompaniji Fjelm Inženjering (Flame Engineering) koja je specijalizovana za uklanjanje korova plamenom, objašnjavaju kako se ovde radi o uništavanju strukture u samom listu biljaka, tako da više ne mogu obavljati fotosintezu i rasti.\n"Paljenje korova je nešto što volimo nazivati "sporim ubijanjem". Ovako uništavate staničnu strukturu u listu biljke, čime sprečavate fotosintezu, a tako uništavate i korenski sastav. Da, plamen će uništiti i korenje, čak i na velikim korovima. Uočićete efekt zaostajanja u rastu, a korov će biti uništen u roku od nekoliko dana, zavisno od toga koliko je korenski sistem već uspostavljen i koliko dugo je biljka bila izložena plamenu", kažu u kompaniji Flejm Inženjering gde ističu kako plamen uništava i staništa insekata.\nOsim ovakvog nastavka za traktor, ta američka kompanija proizvodi i manje bacače plamena kojim se može uništiti korov na manjim površinama. Njihova cena nije istaknuta na stranicama te kompanije nego se može dobiti na upit.\nIpak, treba podsetiti da pravi organski proizvođači i oni koji poštuju prirodu, neće uništavati korov i štetočine paljenjem jer se na ovaj način gubi potencijalna organska masa. Tu su i živi organizmi tla koji su itekako potrebni za razgradnju materije, fiskiranje azota, iz vazduha i druge procese koje tlo čini živim.


ЕРДОГАН СЕ ПОВЛАЧИ: Европа је била на ивици рата али онда се појавила најмоћнија морнарица на свету…\nERDOGAN SE POVLAČI: Evropa je bila na ivici rata ali onda se pojavila najmoćnija mornarica na svetu…\nTurski predsednik Redžep Tajip Erdogan rekao je svojim saradnicima da to „ostave po strani na neko vreme“, rekao je njegov portparol Ibrahim Kalin turskom televizijskom kanalu CNN Turk.\nProšle nedelje, Turska je saopštila da planira da otpremi istraživački brod „Oruk Reis“ i dva pomoćna broda da obave istraživanje do 2. avgusta južno od grčkih ostrva Rodos, Karpatos i Kastelorizo. Sva ta ostrva su blizu obale Turske.\n„Grčka je ekstremno reagovala, kao da ćemo okupirati ostrvo Meis (Kastelorizo)“, rekao je Kalin. Pritom je naveo da je „planirano područje istraživanja udaljeno oko 180 kilometara od tog malog ostrva“.\n„Ipak, naš predsednik je rekao da ‘pošto se pregovori nastavljaju, da vidimo šta se dešava i ostavimo ovo po strani neko vreme“, citirao je Kalin Erdogana.\nAnkara traži da se granice mora za komercijalnu eksploataciju odrede „ravnopravno“ – na osnovu linije grčkog i turskog kopna, bez uključivanja grčkih ostrva. Atina odgovara da taj stav Turske predstavlja kršenje međunarodnog prava.\nSerhat Guvenc, profesor međunarodnih odnosa na Univerzitetu Kadir Has u Istanbulu, rekao je da prisustvo Šeste flote SAD radi mornaričke vežbe u tom području doprinosi odluci Turske da obustavi istraživanje, što je nazvao „strateškim povlačenjem“ Turske.\nUdarna grupa nosača aviona „Dvajt D. Ajzenhauer“ učestvovala je u vežbama s grčkom Ratnom mornaricom od 24. jula do danas.\n„To je bio direktan rezultat američkog angažovanja, iako je poruka bila suptilna i nikada nije bilo otvorene pretnje ni Turskoj ni Grčkoj. Ali, prisustvo tako zastrašujućih i toliko velikih pomorskih snaga SAD daje jasnu poruku da Vašington ne može dopustiti da se kriza između dva saveznika pretvori u otvoren sukob“, rekao je Guvenc.\nU Atini je portparol grčke vlade, Steljos Peca, pozdravio odluku Turske.\n„Ovo je pozitivan razvoj“, rekao je Pecas i dodao: „Želimo otvorene kanale komunikacije s Turskom i razmatranje pitanja koje muči dve strane već duži niz godina: razgraničenje pomorskih zona. To je pitanje kojem je, naravno, potreban odgovarajući okvir da bi bilo napretka“.\nTa dva istorijska regionalna rivala tri puta su bila na ivici rata od ranih 1970-ih godina, zbog prava na eksploataciju mora i vlasništva nad jednim nenaseljenim ostrvom Egejskog mora. Najozbiljnija konfrontacija bila je 1974. godine, kada je Turska izvršila invaziju na državu Kipar, u Istočnom Sredozemlju, posle pokušaja puča pristalica unije Kipra s Grčkom.\nAli u stvari „igru je promenila američka politika korištenja poslovičnog velikog štapa u poslovanju s Turskom i Grčkom“, rekao je profesor Guvenc i dodao da „Nemačka ima malo sredstava za zaustavljanje pomorskog sukoba dveju zemalja“.\nAmericka fota izigrava gazdu Sredozemlja?Smesno.Pa ovo je aktuelno godinama a ona se nije setila o cemu je stvar?Da nije Erdogan smutio neke stvari sa Rusima njima ni na kraj pameti nebi im palo ovde da dodzu.Dzabe radovanja Grke jer nisu shvatili da je to pitanje Rusa a ne njhovih dosadasnjih naslone.Bice zatisje a onda opet ce turki brodovi bez obzira dali je Erdogan hteo ili ne.\nKaže turska da se linija povuče u odnosu na tursko i grčko kopno,a ne po grčkim ostrvima,hahahaha pa ostrva su njihova teritorija,valjda se tako gleda jbg..Ovi turci stvarno traže po žvalama.


VELIKA JABUKA KAO SIMBOL SLOBODE: Marijana Mateus uživa u Americi : Nadlanu.com\nVELIKA JABUKA KAO SIMBOL SLOBODE: Marijana Mateus uživa u Americi\nObjavljeno 4. dec 2018. / 23:25:20\nPoznata dizajnerka Marijana Mateus ovih dana živi svoj san u Sjedinjenim Američkim Državama. Naime, on je odlučila da sebi priušti uživanje za sva čula, jer doživeti "Jesen u Njujorku" znači na najbolji način privesti kraju godinu koja je na izmaku.\nRADUJE SE LETU: Jelena Janković u lepršavoj suknji i mini…\nOna je takođe istakla da ne može da im pomogne, ali da se oseća pomalo emotivno jer zna mnoge ljude koji su ostavrili svoj "američki san". Popularna dizajnerka se takođe prisetila da je jedan deo života provela u Americi i da je za tu zemlju vežu posebne emocije.\nОбјава коју дели Marijana (@marijanamateus) дана 4. Дец 2018. у 12:50 PST\nBILI SU BLISKI PRIJATELJI: Ana Ivanović otkrila razlog zbog kog se više ne druži sa…\nPORODICA SE PLANIRA: Zorana Jovanović iskreno progovorila o majčinstvu!\nDOČEKALI SMO DA OBIČAN PAPIR SORTIRA LJUDE: Sloba Radanović svima zapušio usta…\nNOA U NARUČJU SESTRE EMILI: Biljana Tipsarević objavila preslatku fotografiju svojih…


UNS :: Vesti :: Živanović (Danas): Medijska slika u Srbiji crna / print=true\nNaslovna | Aktuelno | Vesti | Živanović (Danas): Medijska slika u Srbiji crna\nŽivanović (Danas): Medijska slika u Srbiji crna\nMedijska slika u Srbiji je crna, ako bih morala boju da odaberem, izjavila je novinarka lista Danas Katarina Živanović, uz ocenu da će se stanje promeniti tek kada se sistem promeni.\nU serijalu FoNetovih razgovora Prestup, ona je ukazala da je za popravljanje situacije potrebno i da institucije ojačaju, rade svoj posao i kažnjavaju neke pojave u medijima koje se ponavljaju.\n"Mediji su slika današnjeg društva i naše države. Regulativa bi trebalo da bude jača, pa bi nekim stvarima i Krivični zakonik trebalo da se bavi", smatra novinarka lista Danas.\n"Oni nekažnjeno, pored osude javnosti i brojnih prekršajnih prijava, nastavljaju da na nedozvoljen način pišu o tom slučaju i svemu što je devojčica doživela", primetila je Katarina Živanović.\n"Čak i te kazne koje postoje su minimalne. Čak i kada dođe do toga nema svrhu. Najčitaniji tabloidi koji najviše novca zarađuju, oni najviše i krše zakone, pa te kazne koje plaćaju njima ništa ne znače", objasnila je Katarina Živanović.\n"To je odgovornost vlasti, ali i samih novinara koji su pristali na cenzuru i na autocenzuru koja je sada postala dominantna, odgovornost ljudi koji su spremni da poviju kičmu i rade onako kako im se kaže, a ne kako profesija nalaže", kritična je sagovornica FoNeta.\n"Mi koji radimo posao onako kako bi trebalo da ga radimo, u skladu sa zakonima i pravilima profesije, malobrojni smo, ali smo glasni i to je dobro", primetila je Katarina Živanović.\nOna je istakla da mediji poput lista Danas pokušavaju da se bore najbolje što umeju i da osuđuju sve negativne pojave u medijima, ali da, istovremeno, nemaju mogućnosti, niti poluge kojima bi nešto mogli da menjaju.\n"Samim tim, oni su i najdostupniji najširem broju ljudi koji nisu u dovoljnoj meri medijski pismeni, koji to čitaju, konzumiraju i veruju", tako objašnjava popularnost i visoke tiraže tabloida.\n"Ta borba trenutno izgleda kao Sizifov posao", zaključila je sagovornica FoNeta.


Arlington karta i vremenska prognoza\nPočetna > Afrika > Južna Afrika > Free State > Arlington\nArlington je mjesto koje se nalazi u državi Južna Afrika, Free State regija, na 28°1'43" južno od ekvatora i 27°51'12" istočno od početnog meridijana (ili ako ne razumijete ove brojke, pogledajte kartu). Povećajte ili smanjite kartu koristeći kontrole koje se nalaze na lijevoj strani karte. Također možete promijeniti tip karte mjesta Arlington koristeći gumbiće u gornjem desnom uglu karte.\nOvo je satelitska karta mjesta Arlington, ali možete promijeniti vrstu karte. Pomičite se po karti tako da je primite mišem i povlačite u raznim smijerovima.\nAlternativna imena pod kojima možete pronaći ovo mjesto su Arlington. Udaljenost između mjesta Arlington i glavnog grada Pretoria je 159,04 kilometara. Novčana valuta koja se ovdje koristi je Rand, a telefonski pozivni broj za državu Južna Afrika je 27.\nVremenska prognoza Arlington\nTrenutna temperatura u mjestu Arlington je -4°C i puše S vjetar brzinom 9km/h\nMolimo kliknite ovdje ako tražite hotel u mjestu Arlington. Ako nema hotela u ovom mjestu, potražite hotel negdje u blizini. Pretraživanje hotela je omogućeno zahvaljujući našem partneru Booking.com, vodećoj Europskoj online agenciji za rezervaciju hotela.


Nemački Zeleni se udaljavaju od tradicionalnih korena | EurActiv Serbia\nKandidatkinja Zelenih za kancelarku Nemačke Analena Berbok ocenila je da njena zemlja mora biti aktivnija u spoljnoj i odbrambenoj politici i preuzeti više odgovornosti za sopstvenu bezbednost, što se može tumačiti kao signal da se ta partija udaljava od svojih tradicionalnih pacifističkih stavova i klizi ka političkom centru.\n"Mislim da je ne samo primereno, nego i potrebno da Evropljani, dakle i Nemci, preuzmu više odgovornosti za sopstvenu bezbednost", rekla je Berbok 6. maja na jednom transatlantskom forumu Atlantskog saveta.\nMeđutim, iako se zauzela i za aktivniju spoljnu i odbrambenu politiku Nemačke i EU, Berbok se nije saglasila sa zahtevom NATO da članice za vojsku izdvajaju 2% BDP, ocenivši da takav cilj nije u skladu sa zahtevom vremena.\n"To znači da bi u krizi kao što je ova, kada je sve nesigurno, bilo razumno da se ulaže manje, pošto 2% BDP koji se smanjuje, nije isto kao kada ekonomija raste", rekla je Berbok.\n"Pitanje je kakva nam je vrsta kapaciteta potrebna? Kakvu vrstu kapaciteta Evropa može da pruži? Ali nije dobra stvar vezivati to za BDP, koji toliko zavisi od privrednog rasta", ocenila je liderka Zelenih, dodajući da "sada postoje i nove pretnje i izazovi, poput sajber bezbednosti.\nVećina zemalja NATO kreće se ka cilju da izdvajanj za vojsku dostignu 2%, koji je prvi put dogovoren 2014. godine kako bi članice podelile teret finansiranja alijanse, ali Nemačka i dalje u velikoj meri zaostaje, što je bio i jedan od glavnih uzroka trzavica između Berlina i administracije bivšeg predsednika SAD Donalda Trampa.\nBerbok je ocenila i da američki vojnici treba da ostanu u Nemačkoj sve dok postoji "delotvorna" saradnja sa vojnim snagama u Evropi, iako prisustvo američke vojske na tlu Nemačke već decenijama izaziva proteste mirovnih aktivista.\nPrema njenim rečima, potrebno je da američki vojnici budu raspoređeni na veoma efikasan način kako bi se izbeglo poklapanje sa evropskim strukturama, a da Evropljani preuzmu veću odgovornost za sebe u mesecima koji dolaze.\nBerbok je ocenila i da je Nemačka u prošlosti bila isuviše "pasivna" u spoljnoj politici.\n"Verujem da je jedan od problema EU proteklih godina bilo i što nismo imali aktivnu spoljnu politiku - a to je zbog nepostojanja aktivne spoljne politike Nemačke", rekla je Berbok, dodajući da "nije reč o tome da Nemačka treba da govori drugima šta da rade, već da je, ako je ona vrlo pasivna, drugima teško da deluju".\nUz ocenu da Evropljani i nemački Zeleni "nisu jako udaljeni od sadašnje američke administracije", Berbok je istakla da Nemačka i SAD mogu da budu još bliži nego do sada i ukazala i na šansu da se pokrene "transatlantski zeleni ugovor".\nI administracija predsednika SAD Džozefa Bajdena, i nemački Zeleni zalažu se, kako je rekla, za iste ciljeve, kao što su privreda oslobođena štetne emisije CO2 i socijalna pravda.\nIstovremeno, Berbok je signalizirala i da bi kao moguća naslednica Angele Merkl na mestu kancelarke zauzela čvrst stav prema Kini zbog kršenja ljudskih prava, ali da najmnogoljudniju zemlju sveta ne bi izolovala iz trgovinskih odnosa i rasprava o klimatskim promenama.\n"Mi kao Evropljani možemo reći da na našem jedinstvenom tržištu ne želimo robu proizvedenu prisilnim radom. U tome veoma snažno branimo naša ljudska prava, naše vrednosti. Ali sa druge strane, to ne znači da se kaže nema više uvoza i izvoza zmeđu Evrope i Kine", rekla je Berbok.\nTa izjava Analene Berbok razlikuje se znatno razlikuje od poteza Angele Merkel, koje je bila jedan od motora iza kontroverznog Sveobuhvatnog sporazuma o investicijama koji su EU i Kina sklopile u decembru 2020. godine.\nTim sporazumom okončani su, krajem mandata nemačkog predsedavanja EU, sedam godina dugi, teški pregovori sa Pekingom, ali je sam sporazum naišao na oštro protivljenje u Evropskom parlamentu zbog izveštaja o kršenju ljudskih prava u Kini i njegova ratifikacija je do daljnjeg zamrznuta.\nBerbok se osvrnula i na Rusiju, ocenjujući da je "agresivna" politika predsednika Vladimira Putina, kao što je nedavno gomilanje ruskih snaga duž granice sa Ukrajinom, delom i posledica "odsustva aktivne spoljne politike" Nemačke i EU, i njihovog nedovoljnog zalaganja za istočne saveznike.\nUpitana da li Nemačka treba da nastavi da sa Rusijom gradi osporavani gasovod Severni tok 2, Berbok je odlučno odgovorila "ne". Taj stav veoma se razlikuje od stavova Angele Merkel i kancelarskog kandidata vladajuće Hriščansko-demokratske unije (CDU) Armina Lašeta.\nLašet je ranije izjavio da podržava nastavak izgradnje Severnog toka 2, kao i većina političara iz socijaldemokratske partije SPD, koja je deo vladajuće velike koalicije.\nPrema rečima liderke Zelenih, taj gasovod krši smisao ekonomskih sankcija koje je EU uvela Rusiji.\n"On ne može da startuje", rekla je Berbok, dodajući da bi, umesto toga, Nemačka trebalo da sarađuje sa Ukrajinom u izgradnji cevovoda za vodonik.\n"Potreban nam je vodonik u Evropi kako bi u budućnosti postala ugljenično neutralna. U Ukrajini postoji veliki potencijal za obnovljive energije iz vetra i od sunca. Tamo već imamo jedan gasovod koji služi za transport fosilnog goriva. Možemo ga preurediti u cevovod za vodonik u dućnosti", rekla je Berbok.\nNemački Zeleni prvi put imaju velike izglede da posle izbora u septembru postave novog kancelara, a gotovo je izvesno da će biti deo vladajuće koalicije koja bude formirana.\nI pre nego što su je Zeleni izabrali za svog kandidata za kancelara, Berbok je se isticala u kreiranju stranačke spoljne politike i bila poznata kao zagovornik izrazito proevropskih stavova i oštrog nastupa prema auritarnim režimima, kao i po zalaganju za ljudska prava i klimatske ciljeve, ali i po pomirljivom tonu kada je reč o NATO ili izdacima za odbranu.\nNovi tonovi u spoljnoj politici Zelenih rezultat su i smene generacija u toj partiji, čiji su koreni bili u pacifizmu i ekologiji, ali kod koje je postepena transformacija počela sa prvim ulaskom u vladu krajem 1990-ih i početkom 2000-ih godina.\nUpitana da proceni svoje šanse na izborima u septembru, Berbok je rekla:"Trenutno vodimo (u anketama)...ali još imamo pet meseci do izbora. Još je sve moguće".


Besplatni majstorski kurs Aleksandra Neškova kao uvod u 15. Beogradski festival igre\nNaslovna VESTI Besplatni majstorski kurs Aleksandra Neškova kao uvod u 15. Beogradski festival igre\nKurs će držati Aleksandar Neškov, prvak baleta, pedagog i balet majstor Baleta atinske Nacionalne opere\nBeogradski festival igre i kompanija Vip mobile organizuju besplatni majstorski kurs za mlade baletske igrače uzrasta od 14 do 18 godina u periodu od 19. do 23. februara u salama Nacionalne fondacije za umetničku igru. Po završetku kursa klasičnog baleta i repertoara, Neškovu će biti uručeno prestižno priznanje “Vip poziva”. Odlukom petočlanog žirija Beogradskog festivala igre i kompanije Vip mobile, Neškov je jedan od dva ovogodšnja laureata ovog priznanja, uz solistkinju Baleta Državne opere iz Beča, Galu Jovanović. Na kraju kursa sa Aleksandrom Neškovim, polaznici, kao i šira publika, moći će da uživaju u izložbi fotografija predstava sa repertora Baleta atinske Opere.\nNeškov je rođen u Novom Sadu. U rodnom gradu je pohađao Baletsku školu, a zatim dobio angažman u Baletu Srpskog narodnog pozorišta. Kao prvak baleta 1991. pridružuje se Nacionalnom baletu Mađarske u Pečuju, a učestvuje kao gostujući umetnik u mađarskoj Nacionalnoj operi u Budimpešti. U Atinu se seli 1996. gde postaje član Nacionalne opere i baleta Grčke. Ovde i danas radi kao prvak baleta, balet majstor, asistent koreografa i predavač u Baletskoj školi Nacionalne opere Grčke, ali i u državnoj Baletskoj školi K.S.O.T. Dobitnik je nagrade Ministarstva kulture Grčke za najboljeg igrača 2003. Njegov repertoar čine glavne uloge u predstavama poput “Kopelija”; “Žizela”; “Don Kihot”; “Krcko Oraščić”; “Uspavana lepotica”; “Labudovo jezero”; i mnoge druge. Pojavio se u komadima koje potpisuju koreografi Milko Šparemblek, Vladimir Logunov, Ištvan Herczog…\nNarodno pozorište: Održana premijera baleta „Evgenije Onjegin“\nKompanija Vip mobile i Beogradski festival igre već osmu godinu zaredom dodeljuju nagradu “Vip poziva” sa ciljem promocije domaćih baletskih umetnika, koji su svojim raskošnim talentom osvojili svetsku plesnu scenu. Na ovaj način se festivalskoj publici približava umetnička igra kroz njene najsavremenije domete, dok se istovremeno odaje priznanje umetnicima koji afirmišu našu baletsku umetnost i van granica Srbije.\nViše informacija o besplatnom majstorskom kursu Aleksandra Neškova dostupno je pozivom na broj telefona 060/35-00-504.\nBalet atinske Opere\nNacionalna opera Grčke\nPrethodni članakPesma “Opa cupa” peva se diljem sveta\nSledeći članakSpektakl Nemanje Radulovića i ansambla “Double sens” na Kolarcu\nČetvoro solista Baleta Narodnog pozorišta sa Polunjinom u Veronskoj areni


Vulin: Republika Srpska ključna za opstanak srpskog naroda - 29.08.2021, Sputnik Srbija\nMinistar unutrašnjih poslova Aleksandar Vulin izjavio je u Stričićima da je Republika Srpska prioritet Srbije, da je ključna za opstanak srpskog naroda i... 29.08.2021, Sputnik Srbija\n„Republika Srpska je izraz potrebe srpskog naroda da se jasenovački genocid više nikada ne ponovi ovom narodu. Ona nije nastala voljom velikih sila, već upornošću i voljom srpskog naroda. Da ima prostor na kome sam odlučuje o sebi“, izjavio je Vulin novinarima na centralnoj manifestaciji 56. Kočićevog zbora u Stričićima na Manjači.Vulin je naglasio da se Republika Srpska ni po čemu neće razlikovati od Srbije kada je u pitanju pomoć i kada je u pitanju podrška, saopštio je MUP.„To, nažalost, gledamo vekovima iza nas, a to gledamo i u današnjim danima. Zato je Republika Srpska ključna za opstanak srpskog naroda“, naglasio je Vulin.Ukazao je da je „Kočićev zbor“ tradicionalna manifestacija, koja zahvaljujući upornosti srpskog naroda traje toliko dugo i na kojoj se podsetimo pravih vrednosti koje su srpski narod učinile neponovljivim, vrednim, velikim i ponosnim, preneo je RTRS.\nrepubliku srpsku vise integrisati sa srbijom. zajednicka policija, sudstvo, zakonodavstvo a granicu maknuti. open balkan. kosmet nema granicu sa albanijom. zasto bismo mi imali sa svojim narodom. to je kao berlinski zid koji rszdvaja isti narod.\nsrbija, politika, republika srpska (rs), aleksandar vulin, srbija – politika, region – politika, region\n© Foto : RTRSAleksandar Vulin\nMinistar unutrašnjih poslova Aleksandar Vulin izjavio je u Stričićima da je Republika Srpska prioritet Srbije, da je ključna za opstanak srpskog naroda i naglasio da će ona, dok Srbiju vodi predsednik Aleksandar Vučić, biti čuvana, sačuvana i unapređena.\n„Republika Srpska je izraz potrebe srpskog naroda da se jasenovački genocid više nikada ne ponovi ovom narodu. Ona nije nastala voljom velikih sila, već upornošću i voljom srpskog naroda. Da ima prostor na kome sam odlučuje o sebi“, izjavio je Vulin novinarima na centralnoj manifestaciji 56. Kočićevog zbora u Stričićima na Manjači.\nVulin je naglasio da se Republika Srpska ni po čemu neće razlikovati od Srbije kada je u pitanju pomoć i kada je u pitanju podrška, saopštio je MUP.\n„Onako kako se odnosite prema Srbima sa kojima živite, takve odnose imate sa Srbijom kraj koje živite. Ne može biti drugačije i ne može biti različito“, poručio je Vulin i istakao da tamo gde Srbi nemaju svog lekara, profesora, policajca, učitelja, sudiju, za njih nema pravde.\n„To, nažalost, gledamo vekovima iza nas, a to gledamo i u današnjim danima. Zato je Republika Srpska ključna za opstanak srpskog naroda“, naglasio je Vulin.\nUkazao je da je „Kočićev zbor“ tradicionalna manifestacija, koja zahvaljujući upornosti srpskog naroda traje toliko dugo i na kojoj se podsetimo pravih vrednosti koje su srpski narod učinile neponovljivim, vrednim, velikim i ponosnim, preneo je RTRS.\n29 Avgust, 21:102